5G u Crnoj Gori – Zavod za metrologiju Crne Gore\n5G u Crnoj Gori\nHome/Novosti/5G u Crnoj Gori\nPredstavnica Zavoda za metrologiju Alina Musić pratila je panel diskusiju na temu ,,5G u Crnoj Gori: zašto su milisekunde važne?” koju je 21. septembra 2021. organizovao Crnogorski Telekom.\nUčesnici panela bili su direktor sektora za digitalnu transformaciju u Crnogorskom Telekomu Dušan Banović, direktor Agencije za elektronske komunikacije Darko Grgurović, državna sekretarka u Ministarstvu javne uprave, digitalnog društva i medija Marina Banović i Boris Drilo, direktor sektora tehnike i informacionih tehnologija u Hrvatskom Telekomu.\nPredstavnik Crnogorskog Telekoma Dušan Banović istakao je da je u junu 2021. Crnogorski Telekom uspješno testirao 5G mrežu u Crnoj Gori, u realnim uslovima, u dvije bazne stanice u Beranama i u Bijelom Polju. Testne bazne stanice, kako je objašnjeno, puštene su u rad na frekvenciji od 2,1 GHz. Banović je dodao i da je obavljeno ispitivanje nivoa elektromagnetnog polja, kao i da će biti obavljena testiranja i ispitivanja na većim frekvencijama.\nDirektor Agencije za elektronske komunikacije Darko Grgurović rekao je da se u posljednjih par godina sprovode intenzivne aktivnosti za uspostavljanje 5G tehnologije, a Agencija za elektronske komunikacije priprema planove korišćenja frekventnih opsega, kao i sprovođenje aukcijskog nadmetanja.\nIz Ministarstva javne uprave, digitalnog društva i medija saopšteno je da je u toku priprema Strategije digitalne transformacije za period 2022-2026, kao i razvoj velikog broja elektronskih usluga.\nPripremljena je, kako je naglašeno na panelu, i Strategija za sprovođenje 5G mreže u saradnji sa stručnjacima iz inostranstva i sa Elektrotehničkog fakulteta Univerziteta Crne Gore. Planirano je i da se uradi stručna studija uticaja 5G baznih stanica na stanovništvo i okolinu.\nShodno tome, poseban akcenat stavljen je na uticaj i rizik koji 5G tehnologija može izazvati na zdravlje ljudi, jer se, kako je navedeno, u svijetu javlja otpor i zabrinutost stanovništva.\nZaključak, istaknuto je, dosadašnjih naučnih istraživanja je da 5G tehnologija nema negativan uticaj, ukoliko je emisija elektromagnetnog polja u okviru propisanih graničnih vrijednosti, a rezultati mjerenja u Crnoj Gori višestruko su niži od propisanih graničnih vrijednosti, zaključeno je na panelu.\nKomercijalna primjena 5G tehnologije u Crnoj Gori, kako je navedeno, trebalo bi da počne do kraja 2022.\nDo sada je, kako je istaknuto, 25 država Evropske unije pustilo u rad 5G mrežu, a u svijetu je do juna 2021. uspostavljeno 185 5G mreža.


Tereza Mej suočena s pritiskom da podnese ostavku - Svet - Dnevni list Danas\nPočetna » Svet » Tereza Mej suočena s pritiskom da podnese ostavku\n0Piše: Beta-AP 24. marta 2019. 09.55 Izmenjeno: 09.55\nBritanski mediji preneli su danas da visoki zvaničnici Konzervativne stranke pozivaju Mej da prizna svoju oslabljenu političku poziciju i podnese ostavku.\nIz Dauning strita nema nagoveštaja da je ostavka blizu, navodi AP.\nPremijerka Tereza Mej nagovestila je mogućnost da poslanicima treći put podnese na glasanje sporazum koji su London i Brisel postigli o razlazu dve strane.\nNekoliko stotina hiljada ljudi okupilo se juče na ulicama Londona, zahtevajući novi referendum oko izlaska Velike Britanije iz Unije.\nUkoliko parlament prihvati premijerkin sporazum, Bregzit bi počeo 22. maja, a u slučaju odbijanja dogovora, Bregzit bi počeo ranije, 12. aprila.\nBregzit, ostavka, Tereza MejLondon


Zajbert: Nemačka ne menja politiku prema migrantima\nNemačka vlada zadržaće svoju dosadašnju politiku prema migrantima, uprkos porazu partije kancelarke Angele Merkel na juče održanim regionalnim izborima, rekao je danas portparol kancelarke.\n"Savezna vlada nastavlja svom snagom svoj politički kurs vezan za izbeglice na nacionalnom i međunarodnom nivou", rekao je portparol Štefan Zajbert, dan posle izbornog poraza Merkelkine Hrišćansko-demokratske Unije (CDU) i jačanja nacionalističke partije Alternativa za Nemačku (AfD), što je pripisano kancelarkinom velikodušnom stavu prema prihvatu migranata.\nZajbert je rekao da je cilj da se nađe trajno zajedničko evropsko rešenje koje će dovesti do toga da se u svakoj zemlji znatno smanji broj dolazaka migranata. Portparol je odbio da analizira rezultate regionalnih izbora i za to je uputio novinare na političke partije.\nNeki politički zvaničnici iz redova konzervativaca ocenili su posle regionalnih izbora da kancelarka mora da promeni svoju politiku i odredi gornji limit za prihvat migranata u Nemačku, gde je 2015. godine stiglo 1,1 milion tražilaca azila.\nTako je Horst Zehofer, vođa CSU-a, bavarske ćerke stranke Merkelkinog CDU-a, koji se protivi njenoj migrantskoj politici, izjavio da odgovor na izborni poraz "ne može biti nastaviti kao pre".\nAngela Merkel se zalagala za rešenja za prihvat migranata na evropskom nivou i za kontroverzni sporazum između Turske i EU koji treba da se finalizuje na samitu EU 17. i 18. marta.


Predstavnici Nemačke organizacije za tehničku saradnju (GIZ), grada Subotice i Udruženja Teras potpisali su, u sali 213 Otvorenog univerziteta Subotica, Memorandum o saradnji u oblasti organske poljoprivrede, čime je ozvaničen početak realizacije programa obuke. U ime lokalne samouprave Memorandum je potpisao Nebojša Daraboš, član Gradskog veća zadužen za oblast privrede i predsednik Radne grupe za izradu Akcionog plana za razvoj organske proizvodnje.\nObuka koja se pored grada Subotice sprovodi u još pet opština u Srbiji, namenjena je sadašnjim i budućim preduzetnicima koji žele da se bave preduzetništvom u sektoru organske proizvodnje. Cilj obuke je da se spoje ponuda organskih proizvođača i potražnja potencijalnih kupaca organskih proizvoda i da oživi ponuda usluga na tržištu.\nUdruženje Teras je predstavilo rezultate projekta „Organska proizvodnja u funkciji održivog razvoja Subotice“, koji je finansirala Švedska agencija za međunarodni razvoj i saradnju. Najznačajniji rezultat je izrada Akcionog plana razvoja organske proizvodnje koji je usklađen sa nacrtom Nacionalnog plana organske proizvodnje do 2020. godine.\nAkcioni plan, prema mišljenju potpisnika Memoranduma, predstavlja krunu razvoja organske proizvodnje u poslednje dve decenije. Za kratko vreme prvi uspesi su vidljivi u vidu povećanja površina zemljišta, jer umesto 150 hektara pod organskom proizvodnjom je 190 hektara, a pored postojećih, još jedan poljoprivredni proizvođač je uključen u program sertifikovane organske proizvodnje.\nNemačka organizacija za tehničku saradnju u okviru ACCESS programa već sedam godina podržava Srbiju u razvoju sektora organske poljoprivrede. U ovom periodu došlo je do zaključka da na tržištu postoje proizvođači koji imaju vrhunske proizvode ali nemaju vremena, mogućnosti ni znanja da kreiraju put na tržištu do kupca. Zbog toga je je neophodno paralelno formirati kvalitetan sektor trgovinskih i drugih usluga, koji će pratiti razvoj organske proizvodnje.


Amfilohije: Molim sve da sačuvamo mir, ako treba nekome da se sudi neka to budem ja\nIzvor: RTS, 14.Maj.2020, 15:57\nMitropolit crnogorsko-primorski Amfilohije pozvao je na povratak bratskoj slozi. Uz zahtev za oslobađanje episkopa Joanikija i sveštenika, poručio je da uhapse njega i da, ako je kriv, sude njemu.\nMitropolit Amfilohije je rekao da se za praznik Svetog Vasilija obratio narodu od ćivota Svetog Vasilija pozivajući da se zajednički proslavi taj veliki svetitelj, a da je juče upućeno saopštenje za javnost >> Pročitaj celu vest na sajtu RTS << u kome su zamoljene državne vlasti da nevino zatvorene vladiku Joanikija i sveštenike pod hitno oslobode iz zatvora.\n"I računali smo da će se to dogoditi. Međutim, to se, nažalost, nije dogodilo i to je izazvalo reakciju naroda, iako smo mi u tom saopštenju pozvali narod da ostane u svojim domovima, da se mirno i spokojno pomole Bogu, da se saborno pomole Bogu za zdravlje i spasenje svih ljudi koji boluju od tog i drugih virusa i da bi se izbjegli bilo kakvi građanski sukobi i nesporazumi u Crnoj Gori", naveo je mitropolit Amfilohije.\nPrema njegovim rečima, nažalost, "vlast to nije poštovala i zato je došlo do sinoćnjih zbivanja u Crnoj Gori gdje su nastradali vjernici, ona djeca koja su prebijena u Pljevljima i u isto vrijeme čuvari reda, što je tragično za sve nas, tragično za Crnu Goru, tragično pred svijetom i Evropom".\nNajvažniji je povratak slozi i slobodi "Zato se obraćam od ćivota Svetog Petra Cetinjskog da se vratimo Bogu Ljubavi, da se vratimo jedni drugima u ljubavi, bez obzira na to kakvih opredeljenja bili u Crnoj Gori: vjerskih, nacionalnih, političkih i drugih. Da se vratimo uzajamnosti, bratskoj slozi i slobodi. To je ono što je suštinsko, što i danas poručujem i molim one koji su na vlasti da pod hitno oslobode nevinog episkopa Joanikija i njegove sveštenike koji su u zatvoru i da se prekinu ove diobe i ova sukobljavanja koja su u Crnoj Gori prisutna ne od juče nego još od vremena Svetog Petra Cetinjskog, a naročito nakon 1945. godine, od vremena onog savremenog bratoubilaštva i bogoubilaštva", poručio je mitropolit Crnogorsko-primorski.\nIstiče da kao naslednik Svetog Petra Cetinjskog oseća obavezu da u njegovo ime pozove na bratsku ljubav, kako bi zavladala ljubav u Crnoj Gori.\n"Ako neko ima da odgovara za nešto, ja molim one koji su na vlasti – ja ću to i napisati u pismu gospodi predsjedniku i premijeru ovih dana – da odgovaram ja. I ako treba neko da bude hapšen i suđen, neka to da bude mitropolit crnogorsko-primorski, naslednik Svetog Petra Cetinjskog. I ako je kriv, neka bude suđen. Uostalom, neću biti prvi mitropolit koji je suđen", istakao je mitropolit Amfilohije.\n"Litije nemaju veze sa politikantstvom"Dodaje i da, kada je ustoličen kao mitropolit, u besedi je rekao da je došao da miri, ne samo žive među sobom nego i da miri žive sa mrtvima i mrtve da miri među sobom.\n"I trudio sam se koliko imam moći i snage ovih trideset godina upravo u tom pravcu: da prizivam taj mir Božji, bratski mir, među Crnogorce, među sav ovaj narod da bi se prebrodile te nesrećne naše diobe, koje su nam svojstvene i koje se nastavljaju ovakvim ponašanjem", kazao je mitropolit Amfilohije.\nZato, kaže, moli i sadašnju vlast u Crnoj Gori da "prestane da zloupotrebljava samu sebe i organe vlasti protiv naroda".\n"A u isto vrijeme, molimo i narod da svojim ponašanjem ne izaziva vlast nego da se zajednički svi potrudimo, cjelivajući mošti Svetoga Petra, pomiritelja i iscjelitelja, i Svetoga Vasilija Ostroškoga, da se objedinimo u bratskoj ljubavi i zajednici, sa svim razlikama koje su nam svojstvene. To je moja molba, da ne kažem i moj zahtjev i potreba", naveo je Amfilohije.\nIstiče da litije nemaju veze sa, kako je napomenuo, politikantstvom, već su to litije "naroda koji se dogodio, koji se vratio i hoće da se vrati ćivotu Svetoga Petra i moštima Svetoga Vasilija Ostroškoga i da hodi njihovim putem".\nPravni eksperti Eparhije budimljansko-nikšićke objasnili su zašto je nezakonito da vladika Joanikije i sveštenici budu u pritvoru.\nPremijer Crne Gore Duško Marković je ocenio da je u protekla dva dana u više crnogorskih gradova došlo do masovnog kršenja zdravstvenih naredbi i mera, da je Crna Gora izložena brutalnom napadu koji može imati nesagledive posledice po zdravlje građana i da će Vlada izvršiti ustavnu dužnost i odbraniti nacionalne interese.Predsednik Srbije Aleksandar Vučić razgovarao je sa liderom Demokratskog fronta Andrijom Mandićem, a za subotu je zakazan sastanak sa Srbima iz Crne Gore. Vučić je prethodno rekao novinarima da će Srbija u granicama u kojima može biti uz svoj narod u Crnoj Gori kao i uz SPC.\nU kripti Hrama Svetog Save u Beogradu održan je moleban u znak podrške Srpskoj pravoslavnoj crkvi u Crnoj Gori nakon hapšenja vladike Joanikija i sveštenstva.\nHapšenja vladike Joanikija i sveštenstva Srpske pravoslavne crkve izazvalo je reakcije političkih stranaka i pojedinaca.


Barselona avio karte • Online rezervacija povratne avionske karte Beograd → Barselona\nPutovanje u Barselonu avionom – avio karte, cene, korisne informacije...\nBarselona – iako nije prestonica, bez sumnje je najpoznatiji grad Španije, pored Madrida. Barselona svojim izgledom, umetnošću, duhom i autentičnom arhitekturom svakodnevno privlači brojne turiste, željne da upoznaju ono što je čini tako posebnom. Obilazeći grad naići ćete na brojna Gaudijeva dela, a ako želite da vidite najpoznatije radove Pikasa, pronaći ćete ih u muzeju koji nosi ime ovog umetnika. Svakodnevna gužva u poznatoj šetališnoj ulici La Rambla najbolje oslikava popularnost Barselone među turistima iz celog sveta. Predah od šetnje i gužve pronađite na gradskoj peščanoj plaži Barseloneta.\nTrajanje leta Beograd – Barselona\nRazdaljina koju je potrebno preći avionom, između ova dva grada, iznosi nešto više od 1.500 km. Ovaj put prelazi se za 2 sata i 40 minuta, u slučaju direktnog leta. Naravno, ako let od Beograda do Barselone podrazumeva i usputno presedanje, ukupno trajanje leta može biti i do nekoliko sati duže.\nBeograd – Barselona direktan let\nZa sve putnike iz Beograda, let do Barselone je znatno olakšano uvođenjem direktne linije Beograd - Barselona. Dve avio kompanije - Vueling i Air Serbia imaju u ponudi direktne letove na ovoj relaciji.\nKako direktni letovi nisu svakog dana, veliki broj putnika se opredeljuje i za sledeće avio kompanije koje takođe imaju polaske iz Beograda, a u ponudi imaju letove do Barselone sa jednim presedanjem: Lufthansa, SWISS, Alitalia, Austrian…\nAir Serbia letovi Beograd – Barselona\nDomaća avio kompanija Air Serbia, polaske iz Beograda za Barselonu ima svakog utorka i subote, tokom cele godine. Kako je u pitanju direktna linija, očekivano trajanje leta je 2 sata i 40 minuta.\nVueling letovi Beograd – Barselona\nŠpanska avio kompanija Vueling takođe nudi direktan let na liniji Beograd – Barselona. Bitno je naglasiti da ovi letovi postoje samo u periodu letnje sezone, odnosno od maja do oktobra.\nU maju i oktobru, letovi su utorkom i subotom, dok od početka juna do kraja septembra Vuelingovi avioni tri puta nedeljno (ponedeljkom, utorkom i subotom) lete na relaciji Beograd – Barselona.\nCena avio karte Beograd – Barselona\nCenu avionske karte od Beograda do Barselone, prema datumima koji vama odgovaraju, možete proveriti na pretraživaču koji se nalazi na ovoj stranici.\nUkoliko želite povoljne karte do Barselone, savetujemo da kupovinu ne vršite neposredno pre putovanja jer su cene tada uglavnom više, osim u slučaju akcijskih ponuda koje avio kompanije mogu da objave u bilo kom momentu.\nBeograd – Barselona low cost\nJedina low cost kompanija koja ima letove od Beograda do Barselone je Vueling, pa su cene avionskih karata za letove ove kompanije uglavnom niže u odnosu na ostale prevoznike koji nude letove sa presedanjem.\nDruge low cost kompanije koje lete sa beogradskog aerodroma (Alitalia, Transavia, EasyJet) u ponudi imaju letove i do Barselone ali su to letovi sa presedanjem, pa putovanje traje više od 4 sata, a i cene karata su neretko više u odnosu na druge prevoznike.\nWizz Air letovi Beograd - Barselona\nNiskobudžetna kompanija Wizz Air za sada u ponudi nema letove za Barselonu. To se odnosi na polaske sa aerodroma u Beogradu i Nišu.\nKako da kupim avio kartu do Barselone online?\nAvio kartu možete lako kupiti direktno na ovom sajtu. Potrebno je da odaberete željenu destinaciju i datume u pretraživaču na ovoj stranici i da posedujete kreditnu karticu. Celokupan postupak kupovine karte bi trebalo da traje oko 5 min. Na kraju procesa, dobićete potvrdu putem maila da ste uspešno izvršili kupovinu željene avionske karte. Ovde možete pogledati kako kupiti avio kartu.\nUkoliko vam je potrebna asistencija ili iz nekog razloga niste u mogućnosti da kupite avio kartu za Barselonu online, pozovite nas na broj telefona 011 4 159 169 ili nam pišite na mail avio@flyfilip.rs\nKRATKE ČINJENICE O BARSELONI\nvam je novca potrebno za osnovne troškove u Barseloni


Okupljanje opozicije ipak neizvesno - Istinomer\nTatjana Inđić 4. 12. 2009.\nPredsednik Nove Srbije Velimir Ilić, iako vanrednih izbora nema ni na vidiku, pozivom opozicionim strankama da se okupe oko lidera naprednjaka Tomislava Nikolića, ponovo je aktuelizovao staru priču o okupljanju opozicije u Srbiji.\nIlić je predložio okupljanje opozicionih stranka oko lidera naprednjaka jer «njega narod najviše voli».\n„Uvek smo se do sada kada smo menjali vlast, a ja sam u tome učestvovao više puta, okupljali oko najjačeg. Najjači je bio stožer okupljanja. Trenutno građani Srbije kažu da je najjači Tomislav Nikolić„, rekao je Ilić.\nIlić je dodao da smatra da njegov koalicioni partner Vojislav Koštunica neće imati ništa protiv .\n„Koštunica je vrlo realan čovek i mislim da to nije ništa sporno. Koštunica je dobar državnik, naći će se mesto i za njega. On je odličan kandiat za nekog budućeg predsednika Srbije koga bi, ja se nadam, svi podržali„, rekao je Ilić.\nMeđutim, Ilićev entuzijazam o Nikoliću kao lideru opozicije ne dele koalicione kolege iz Demokratske stranke Srbije.\nPotpredsednik DSS Slobodan Samardžić ocenio je da je suviše rano govoriti o okupljanju oko jedne stranke ili lidera.\n„Suviše je rano tako konkretno i detaljno govoriti o organizacionom okupljanju opozicije oko jedne stranke ili jednog lidera da bi se išlo na izbore„, rekao je Samardžić.\nI dok je potpredsednik DSS ipak ostavio prostor za razmatranje takve mogućnosti, zamenik predsednika Srpske radikalne stranke Dragan Todorović i dalje kategorično odbacuje bilo kakvu mogućnost saradnje sa naprednjacima.\n„Apsolutno ne postoji nikakva mogućnost saradnje sa izdajnicima iz naših redova pre nego što nam vrate mandate„, poručio je Todorović\nPredsednik Spske napredne stranke (SNS) Tomislav Nikolić rekao je komentarišući Ilićevu inicijativu, da je SNS spremna da predvodi opoziciju koja bi ujedinjenim delovanjem smenila aktuelnu vlast u Srbiji .\nPrema njegovim rečima put opozicionih stranka je smena vlasti, ali ni jedna od njih to ne može da uradi.\n„Nije lako sam da vodiš državu i sam da odgovaraš za sve, treba svi da podelimo odgovornost. Zašto mi to da vodimo? Velimir Ilić je procenio da smo najjači, što i jesmo, i neka uvek najjači i vodi„, rekao je Nikolić.\nPrethodno veliko okupljanje opozicije najavljivao je prošlog leta tadašnji generalni sekretar Srpske radikalne stranke Aleksandar Vučić, ali je taj pokušaj osujećen rascepom u redovima radikala.\nDa ni sada ne postoje okolnosti koje bi dovele do čvršćeg opozicionog saveza smatra Miodrag Radojević, saradnik Instituta za političke studije.\nRadojević naglašava da će objedinjavanje zavisiti od procene partijskih vođa da li imaju interes da ulaze u takve saveze. Prema njegovoj oceni, borba za lidersku poziciju ključni je problem u ujedinjavanju opozicije.\nOsim toga, procena SNS-a je da joj samostalno nastupanje više odgovara, rekao je Radojević i podsetio da su naprednjaci neposredno po osnivanju pozivali DSS na saradnju, ali da su posle dobrih rezultata na nekoliko ponovljenih lokalnih izbora i istraživanja o rejtingu videli da su postali jedna od ključnih političkih stranaka.\nZbog toga im za sada odgovara da ne ulaze u koaliciona delovanja, objasnio je Radojević i podsetio da je još jedan otežavajući faktor sukob koji postoji između naprednjaka i radikala.\nokupljanje opozicije Slobodan Samardžić Tomislav Nikolić Velimir Ilić


Novi ciklus vebinara: Kreiranje sadržaja pomoću Genial.ly i Canva i interaktivnost na času uživo - ELTA\nHome Blog 2020 Novi ciklus vebinara: Kreiranje sadržaja pomoću Genial.ly i Canva i interaktivnost na času uživo\nupdated on October 19, 2020 April 19, 2020\nRealizacija drugog vebinara se, nažalost, odužila jer je trebalo da sakupimo dovoljan broj anketiranih učesnika. Želimo da se zahvalimo što ste prisustvovali našem prvom vebinaru o učenju na daljiinu i izuzetno dobrim povratnim informacijama.\nShodno vašim odgovorima, napravili smo program od tri vebinara koji će vam pomoći da poboljšate digitalne kompetencije.\nPrvi u nizu vebinara održaće se u četvrtak 23. aprila 2020. sa početkom u 17 časova. Broj mesta je ograničen na sto učesnika, a zainteresovane kolege koje ne budu u mogućnosti da prisustvuju, istog dana će moći da pogledaju snimak na jutjubu.\nIako smo na prvom vebinaru, u jednom trenutku, imali preko pet stotina učesnika, javljali su se mnogobrojni tehnički problemi u vezi sa povezivanjem, pa vas molimo da, ovog puta, koristite računar ili laptop. Drugi vebinar će sadržati i praktičan deo, pa je to još jedan od razloga što smo se odlučili za manji broj učesnika.\nTema prvog vebinara je kreiranje sadržaja pomoću online alata, Genial.ly i Canva, i interaktivnost na času uživo.\nPokrićemo sledeće teme:\nkreiranje interaktivnih prezentacija u Genial.ly sa zvaničnim ambasadorom Genial.ly za Srbiju;\nkreiranje advent kalendara (kalendar sa zadacima i aktivnostima u Genial.ly gde učenici svaki dan otvaraju po jedan zadatak koji može biti domaći ili aktivnost za rad sa roditeljima);\nkreiranje jednostavnih radnih listova sa modernim dizajnom u Canvi;\njednostavni alati za interaktivnost tokom časa i motivisanje učenika;\ngrupni i individualni rad i predlog raznovrsnih aktivnosti (nezavisno od predmeta koji predajete).\nTokom radionice, dobićete konkretne zadatke za materijale koje ćemo sakupiti u našoj grupi Edmodo i na taj način ćemo započeti malu bazu materijala. Ovo je preporučljivo da se uradi i na nivou škole. Nakon toga, učesnici koji su predali materijale, dobiće zadatak da daju povratnu informaciju o drugom materijalu po datim kriterijumima, čime želimo da promovišemo saradnju među edukatorima kao i zajednički razvoj.\nPrvih sto učesnika koji popune prijavu biće kontaktirani kada prijavljivanje bude završeno i tada će dobiti uputstvo za pridruživanje.\nRok za popunjavanje prijave ističe u sredu 22. aprila 2020. u 23.59 časova.\nVreme trajanja vebinara je 60 minuta, nakon čega će biti potrebno da se urade predviđeni zadaci.\nNa kraju vebinara, svi učesnici će dobiti digitalni bedž za prisustvo.\nO sadržaju preostala dva vebinara obavestićemo vas naredne nedelje, zato stay tuned!\nUKLC – FREE Online Teacher Training Programme\nCall for Contributions for a Special Edition of ELTA Newsletter


Ukoliko bi se u Srbiji sutra održao referendum o ulasku Srbije u Evropsku uniju 47 odsto građana Srbije bi glasalo za, dok bi 29 odsto bilo protiv, pokazalo je istraživanje koje je krajem decembra sprovela Kancelarija za evropske integracije.\nKada bi bio raspisan referendum sa pitanjem "Da li podržavate učlanjenje Srbije u EU", 15 odsto ne bi glasalo uopšte, dok 9 odsto ne zna šta bi odgovorilo na ovo pitanje, pokazalo je istraživanje javnog mnjenja "Evropska orijentacija građana Srbije".\nIstraživanje, u kojem je učestvovalo 1.054 ispitanika starijih od 18 godina, pokazalo je da je podrška građana reformama, kao i prethodnih godina, veoma visoka. Anketa je rađena prema standardu Evrobarometra.\nReforme neophodne za ulazak naše zemlje u EU trebalo sprovoditi i mimo toga, zbog dobrobiti građana i stvaranja bolje uređene Srbije, smatra 64 odsto ispitanika.\nIspitanici kao najznačajnije reforme, koje utiču na svakodnevni život smatraju reformu zdravstvenog sistema (16 odsto), reformu pravosuđa (14 odsto), borbu protiv korupcije (16 odsto), reformu obrazovnog sistema (10 odsto) i reformu poljoprivrede (10 odsto).\nOd ukupnog procenta građana koji su učestvovali u anketi njih 58 odsto smatra da bi probleme Beograda i Prištine trebalo rešavati nezavisno od toga da li to traži EU. Više od 50 odsto podržava opredeljenost Vlade Srbije za nastavak dijaloga između Beograda i Prištine i spremnost da se dijalogom dođe do održivih rešenja.\nGrađani su podeljeni na pitanje da li bi članstvo u EU bila dobra stvar, njih 35 odsto veruje da jeste, dok 31 odsto građana smatra da je to loše, a 34 odsto misli da to nije ni dobra ni loša stvar.\nOd ukupnog broja ispitanika , njih 17 odsto, članstvo u EU predstavlja više mogućnosti za zapošljavanje, put ka boljoj budućnosti mladih ljudi (16 odsto), mogućnost za slobodnije kretanje unutar granica EU (15 odsto), kao i mogućnost da se uredi stanje u našoj državi (11 odsto).\nKancelarija za evropske integracije od 2002. godine redovno sprovodi istraživanje javnog mnjenja kako bi se sagledala procena građana koji su njihovi interesi u procesu pristupanja Evropskoj uniji.


BRITANCI OTKRILI: poboljšana efikasnost vakcine posle bavljenja sportom nakon injekcije\n16. februara, 2022 Vesti iz Sveta Napišite komentar\nNaučnici su ustanovili da bi fizički napor pojačao protok krvi i limfe u krvi i samim tim ojačao imunitet. Trebalo bi baviti se spotom iako SZO preporučuje najmanje 20 minuta fizičke aktivnosti ili 10.000 koraka dnevno, ova nova naučna studija u vezi sa vakcinacijom protiv Kovida-19 mogla bi da podstakne više ljudi da donesu odluku i da se fizički aktiviraju.\nKako je otkrio The Independent, istraživači sa Univerziteta u l’Iowi proučavali su uzorak ljudi koji su 90 minuta nakon što su primili dozu vakcine praktikovali fizičku aktivnost laganog do umerenog intenziteta. Bilo da su vozili statični bicikl ili hodali „brzo“, čini se da su proizveli mnogo više antitela tokom naredne četiri nedelje od ljudi koji su ostali statični.\nPrema informacijama The Independenta, naučnici koji su objavili svoju studiju u časopisu Brain, Behavior, and Immuniti pronašli su iste rezultate kada su proučavali miševe i trake za trčanje. „Naši preliminarni rezultati su prvi koji pokazuju da određeni vremenski okvir može poboljšati odgovor tela antitela na vakcinu protiv Covid-19 kompanije Pfizer BioNTech i dve vakcine protiv gripa“, rekao je Marian Kohut, jedan od autora studije. Zapamtite da telo proizvodi antitela i deluje protiv virusa ili bakterija.\nTagovi: korona virus - sport


Real za 16-ogodišnjaka platio 46 miliona evra – The PRESTIGE\nReal za 16-ogodišnjaka platio 46 miliona evra\nBrazilsko čudo od djeteta zove se Vinisijus Žunior, ima samo 16 godina i Real je za njega platio Flamengu čak 46 miliona evra, koliko iznosi otkupna klauzula\nOvaj klinac bio je pod “prismotrom” skauta Mančester Junajteda, Reala i Barselene. Još maloljetnog Vinisijusa zovu i novi Nejmar, predviđa mu se blistava karijera, ali čini se da se fudbalsko tržište toliko otrglo kontroli.\nZato je Real, u želji da pobijedi konkurenciju, bez problema izdvojio skoro 50 miliona za potpis momka koji tek treba da se dokazuje i iz utakmice u utakmicu pokazuje neosporan talenat.\nŽunior igra na poziciji krilnog napadača, može i u samom špicu, i za Flamengo je tek nedavno debitovao u seniorskoj konkurenciji, a član novog prvaka Španije postaće u julu 2018, kada bude imao 18 godina. Već tada bi mogao da pređe u Madrid, ali je dogovor dva kluba da do jula 2019. ostane u Flamengu.\nUjedno, on je postao drugi najskuplji igrač u istoriji brazilskog fudbala, pošto je plaćeniji bio samo Nejmar, za koga je Barsa platila Santosu 86 miliona evra. Za reprezentaciju Brazila do 17 godina odigrao je 22 utakmice i postigao 19 golova.


Američke vlasti prekinule su veliku operaciju krijumčarenja droge, tako što su otkrile sofisticirani tunel koji povezuje skladišta u San Dijegu, u SAD, i Tihuani, u Meksiku. Federalni zvaničnici saopštili su da su uhapšene tri osobe i da tragaju za drugim osumnjičenima.\nPolicija je saopštila da je zaplenila veliku količinu marihuane i kokaina u tunelu, koji je opremljen šinama, i vrlo složenim električnim i ventilacionim sistemima.\n“Ovo je treći od 2011, pronašli smo ih sve pre nego što su mogli da uspešno dopreme narkotike u Sjedinjene Države. Oni to rade zato što su trenutno ne mogu ništa da urade svojim tradicionalnim rutama. Očajni su i rade sve što mogu kako bi ušli u Sjedinjene Države”, kaže Vilijem Šerman, specijalni agent Agencije za suzbijanje narkotika.\nFederalni tužilac u okrugu Južna Kalifornija Lora Dafi kaže da su se organi reda usredsredili na potragu za vođama ovih sofisticiranih operacija krijumčarenja narkotika.\n“Imali smo mnogo uspeha u otkrivanju i zatvaranju tih tunela, ali sada takođe tragamo za menadžmentom. U februaru 2012, podigli smo optužnicu protiv Hosea Sančesa Vijalobosa, koji je identifikovan u sudskim dokumentima kao jedan od viših operativaca Sinaloa kartela, koji je izgradio, finasirao i rukovodio ovim super tunelima, koje smo pomenuli. Jedan je otkriven 2010, a drugi tačno godinu dana kasnije”.


Mega otišla iz Sremske Mitrovice, ali samo privremeno - Sportske.net\nMega otišla iz Sremske Mitrovice, ali samo privremeno\nKošarkaši Mega Bemaksa će utakmice u Super ligi Srbije kao domaćini igrati u hali "Mega Factory" u beogradskom naselju Braće Jerković, saopštio je danas taj klub.\nPartizan i Mega stižu u KragujevacSve je poznato, ovo je konačan sastav grupa za Super ligu!Nakon odlazaka - Krilni centar potpisao novi ugovor sa MegomNastavljena serija odlazaka iz MegeMiško najavljuje procvat srpske klupske košarke, imaćemo OSAM jakih klubova?\nZbog izuzetno gustog rasporeda utakmica, želja rukovodstva kluba je bila da se u što manjoj meri ekipa optereti putovanjima, pa je umesto Sremske Mitrovice, kao domaći teren izabrana trenažna dvorana Mege koja je pred početak ove sezone u potpunosti adaptirana i u kojoj je svoje utakmice u KLS igrao i Beovuk.\n"Hala je letos renovirana prema našim potrebama, ispunjava sve standarde i u njoj treniraju sve naše takmičarske selekcije. Kapacitet dvorane je 700 mesta pa smo se iz tog razloga odlučili da ulaznica ne bude u slobodnoj prodaji, već će se one trebovati preko kancelarije kluba", rekao je generalni menadžer Mege Goran Ćakić, objavljeno je na sajtu kluba.\nOn je naveo i da je Mega potpisala novi ugovor sa Sremskom Mitrovicom i da će taj klub utakmice ABA lige i sledeće sezone igrati u tom gradu.\n"U Sremskoj Mitrovici uživamo veliko gostoprimstvo, imamo izvanredne uslove, a naši domaćini čine sve da se osećamo kao kod kuće. Gradskoj upravi dugujemo veliku zahvalnost, jer su nam svih ovih godina obezbedili vrhunske uslove.\nZato mi je veoma drago što smo na obostrano zadovoljstvo produžili uspešnu saradnju, pa će Mitrovčani i sledeće sezone moći uživo da prate mečeve najboljih košarkaških klubova u regionu", rekao je Ćakić.\nWTA lista - Bez promena u vrhu, Srpkinje po starom


Primena ERP rešenja u Srbiji - Positive\nPostavio Đorđe MedakovićBlog, Ekonomija, PoslovanjeНема коментара\nPreduzece koje želi ne samo da napreduje, vec uopšte drži korak sa konkurencijom mora da ima menadžment sposoban da donosi odluke na osnovu tacnih i pravovremenih informacija.\nU današnje doba, jedini nacin da njima raspolaže je da ima uveden informacioni sistem koji te informacije obezbeduje. Ogromne su razlike u percepciji šta je to informacioni siste preduzeca.\nZa mnoge u Srbiji to je jednostavan program za knjigovodstvo, fakturisanje, magacin kao jedna celina. Drugu celinu u poslovanju predstavlja Word i pomalo Excell, a ipak sve više i neka vrsta e-mail kominukacije. Poseta internetu je još pomalo tabu, a ozbiljna poslovna primena prava retkost.\nOni koji se malo više bave informacijama, pre svega u okviru poslovnih promena u preduzecu shvataju da im treba jedinstven, integrisan sistem koji obuhvata sve poslovne procese i koji je u mogucnosti da menadžmentu i ostalim korisnicima obezbedi potrebne informacije, kao podršku u odlucivanju.\nERP je prema definiciji profesora Zorana Marjanovica i Milovana Matijevica, radenoj za potrebe Privredne komore Srbije:\nERP (Enterprise Resource Planning) sistemi se koriste u preduzecima za automatizaciju i optimizaciju poslovnih procesa neophodnih za postizanje poslovnih ciljeva preduzeca.\nERP aplikacije koriste se u upravljanju resursima, kao što su: finansije, kapital, kadrovi (HR), materijalna sredstva i osnovna fizicka infrastruktura preduzeca.\nOve aplikacije prate, usmeravaju, analiziraju i izveštavaju o stanju svakog pojedinog resursa.\nPod ERP aplikacijama podrazumevaju se sistemi koji su posebno namenjeni odredenom tipu industrije, kao i softver koji zadovoljava poslovne potrebe razlicitih vrsta preduzeca.\nERP sisteme odlikuje relativno visoka cena po korisniku, što ih odvaja od low-end, najcešce knjigovodstvenog softvera. Kako bi se razlikovale od aplikacija koje pružaju ogranicene mogucnosti pracenja poslovnih parametara, ERP aplikacije se definišu kao sistemi koji moraju da zadovolje sledece preduslove:\n1) Višenivoska (n-tier) platforma (arhitektura) – aplikacija je projektovana za server/host i client/server okruženja.\n2) Integrisanost – ERP integriše sve podatke i poslovne procese jedne organizacije u uniformni sistem.\n3) Modularnost –Iako ERP rešenje nudi niz funkcionalnih modula, prilikom implementacije ne moraju se implementirati svi moduli, vec samo oni koji su trenutno potrebni zaposlovanje preduzeca. Ukoliko se u periodu nakon implementacije javi potreba za dodatnim modulima, bez ikakvih posledica na poslovanje mogu se uvoditi dodatni moduli.\n4) Interoperabilnost –Moduli ERP-a se mogu integrisati/biti interoperabilni sa modulima drugih ERP sistema.\nMinimalni funkcionalni obuhvat ERP sistema je:\n(a) Enterprise Resource Management (Upravljanje resursima preduzeca). Sastoji se od modula za upravljanje finansijama, kadrovima, platama, nabavkom, prodajom, aplikacija za pracenje ianaliziranje poslovnih i finansijskih performansi preduzeca, te aplikacija za upravljanje imovinom preduzeca.\n(b) Operations and Manufacturing Applications (Aplikacije za podršku proizvodnji ili osnovnim delatnostima preduzeca). Objedinjuje module koje preduzeca koriste u podršci pružanjuusluga vezanih za svoje specificne delatnosti i module za podršku industrijskoj proizvodnji.\nUkoliko aplikacija ne zadovoljava ovih pet uslova, ne može se smatrati punopravnim poslovnim softverom ERP klase.\nERP sistemi u punoj funkcionalnosti obuhvataju i:\n(a) Supply Chain Management (Upravljanje lancima snabdevanja).\n(b) CRM (Upravljanje odnosima s klijentima).\n(c) Business Analytics (Poslovna analitika odnosno izveštavanje)Ovi moduli su opcioni, ali postaju obavezni od 01. januara 2013. godine.\nOvo je jedna od definicija koja oznacava funkcionalnost, ali i pojašnjava koje su potrebe savremenog preduzeca u ovoj oblasti.\nZanima me koji je procenat preduzeca u Srbiji, pre svega malih i srednjih koja koriste aplikacije koje zadovoljavaju veci deo ovih uslova? Ima li domaceg softvera koji zadovoljava ove kriterijume? Da li smo spremni da u potpunosti uvedemo ova rešenja u naša preduzeca? Šta nam nedostaje? Edukacija, iskustvo, novac?\nOvo su pitanja na koja bih želeo da dam odgovore u narednom periodu…\nInovativnost management znanje


Srbija u pohodu na Kazahstan (video, foto) - 13.11.2016, Sputnik Srbija\nSrpski premijer Aleksandar Vučić boravi od sutra na čelu državno-privredne delegacije u dvodnevnoj poseti Kazahstanu, gde će se sastati sa najvišim državnim... 13.11.2016, Sputnik Srbija\npolitika, vesti, kazahstan, srbija, aleksandar vučić, nursultan nazarbajev, ekonomija\n20:47 13.11.2016 (Osveženo: 00:54 26.08.2021)\nVučić će, kako su naveli izvori bliski vladi, u odvojenim susretima, u Astani razgovarati sa kazahstanskim državnim vrhom — sa predsednikom Nursultanom Nazarbajevom, premijerom Bakitžanom Abdirovičem Sagintajevom, te sa predsednikom Donjeg doma Parlamenta Nurlanom Zajrulajevičem Nigmatulinom.\nSkup više od 200 biznismena\nOn će takođe prisustvovati i Biznis forumu, i imati prilike da razgovara sa vodećim poslovnim ljudima Kazahstana.\n24 Avgust 2016, 14:52\nPoslovni forum u hotelu organizuje Privredna komora Srbije u saradnji sa kazahstanskom Nacionalnom agencijom i poslovnom asocijacijom „Kazneks invest“.\nSkup će okupiti predstavnike više od 200 srpskih i kazastanskih kompanija iz sektora poljoprivrede i prehrambene industrije, građevinske operative, mašinogradnje, IT sektora, energetike i hemijske industrije, farmaceutskog i sektora medicinske opreme, transportno saobraćajnih rešenja i turističkih kapaciteta.\nNakon plenarnog dela biće održani bilateralni razgovori privrednika. Srpski deo privredne delegacije čine predstavnici 55 kompanija.\nU Astani je u toku izložba „Ekspo 2017“, koju bi predsednik vlade takođe mogao da obiđe.\n© Tanjug / Rade PrelićTomislav Nikolić i Nursultan Nazarbajev snimljeni u avgustu 2016. godine\n„Srpski fijat“ u prvom planu\nDomaćini su povodom Vučićeve posete, prema istim izvorima, planirali da jednoj ulici u Astani daju ime našeg čuvenog naučnika Nikole Tesle. Ipak, u centru pažnje biće ekonomija, kao i pitanje izvoza „srpskog fijata“ na tržište Evroazijske ekonomske unije.\nPredsednik Kazahstana je, tokom posete Beogradu, avgusta prošle godine, dao garancije da će jedan kontingent automobila „fijat“ proizvedeni u Srbiji biti uvezen bez carina, kao i da će podržati povlašćeni uvoz „fijata“ u Evroazijsku ekonomsku uniju.\nTakođe je najavio da će Kazahstan podržati uspostavljanje zone slobodne trgovine sa Srbijom.\nNazarbajev je tom prilikom u više navrata podvukao da je Srbija važan partner njegove zemlje u Evropi, ali da još nisu iskorišćene sve, inače velike mogućnosti za ekonomsku saradnju.\nOn je tada naveo i da u Kazahstanu posluje 15 kompanija sa srpskim kapitalom i da njegova zemlja računa na dolazak novih kompanija iz Srbije, posebno angažovanih na izgradnji infrastrukture.\nTokom posete Nazarbajeva Beogradu održano je i prvo zasedanje Međuvladine srpsko-kazahstanske komisije.\nRobna razmena Srbije i Kazahstana u 2015. godini iznosila je svega 166,6 miliona dolara, uz deficit na srpskoj strani od 117,8 miliona dolara.\nU srpskom izvozu dominiraju materijali, mašine i transportni uređaji, dok Srbija iz Kazahstana uvozi najviše energente, naftu i mineralna ulja.


...::DELIJE SEVER::... - Radnicki\nJanevski – Novo takmičenje, novi izazov\nFudbaleri Crvene zvezde sutra igraju utakmicu 1/16 finala Lav Kupa Srbije sa ekipom Radničkog iz Niša. Meč na stadionu Čair, počinje u 15 časova uz direktan video prenos . Očekuje se prava fudbalska atmosfera, s obzirom da se stari rivali sastaju posle dužeg vremena.\nNino Pekarić, koji je debitovao protiv Čukaričkog i isto tako igrao protiv Jagodine, očekuje tešku utakmicu, s obzirom da je u pitanju kup utakmica, koja se razlikuje od prvenstva, s obzirom da nema popravnog.\n„Gostovanje u Nišu je tradicionalno ispraćeno lepim ambijentom i punim stadinom, što se nadam da će biti i ovog puta.\nU utakmicu moramo da uđemo skoncetrisani od prvog minuta, jer je to jedini put do zagarantovanog uspeha.\nDrago mi je što sam debitovao u crveno-belom dresu i svaku sledeću priliku čekam motivisan i u potpunosti spreman.“\nČedomir Janevski, posle prve pobede u prvenstvu, nada se da će pobeda biti zabeležena i u kupu, iako tim nije imao puno vremena za odmor.\n„Upoznat sam dobro sa činjenicom da je gostovanje u Nišu tradicionalno teško, ali isto tako da se dosta stvari u Radničkom promenilo. Iz iskustva znam da su iznenađenja u kupu uvek moguća, tako da moramo biti sto posto skoncetrisani. Rekao sam igračima da je Jagodina prošlost i da sada ulazimo u jedno novo takmičenje, gde nema popravnog i koje pretstavlja najkraći put do Evrope.\nU sezoni imamo priliku da osvojimo dva trofeja, tako da je sutrašnji meč veoma bitan za nas, jer označava početak borbe za kup.\nŠto se tiče igračkog kadra, jedino Marković ima problema sa kolenom, dok danas trebamo da vidimo kakva je situacija sa Mijailovićem, koji je ima manjih problema posle jučerašnjeg treninga.\nJedino je još Gaj suspendovan, tako da će sigurno biti nekih manjih promena u sastavu u odnosu na poslednju utakmicu protiv Jagodine.“


VEĆE RAZMATRALO IZVEŠTAJE O REALIZACIJI PROGRAMA U 2021. GODINI, DOMINIRALI SPORT I ZDRAVSTVO - LAJKOVAC NA DLANU\nFeb 22, 2022 Feb 23, 2022 Snežana Bilić\nNajviše tačaka dnevnog reda 32. sednice Opštinskog veća opštine Lajkovac bilo je posvećeno izveštajima o realizaciji programa u prethodnoj godini. Predsednik Andrija Živković se u izjavi za medije posle sednice osvrnuo, pre svega, na izveštaj Stručne komisije za odobravanje programa u oblasti sporta:\n„Videli smo i danas da ima velikih problema u pravdanju utrošenih sredstava, odnosno u realizaciji godišnjih i posebnih sportskih programa. Obično sportski klubovi kasne sa pravdanjem utrošenih sredstava, naš stav je da to više nećemo tolerisati. Svi klubovi i sportska udruženja dobijaju značajna sredstva iz opštinskog budžeta, za razliku od susednih opština gde je budžet za sport daleko manji, a imaju znatno više sportskih kolektiva. Imali smo čak sportska udruženja i kolektive koji su izveštaje o realizaciji svojih programa predavali tek u januaru ili krajem januara, a znamo da to treba da se završi do kraja prethodne kalendarske godine, i za to smo izlazili u susret. To više neće biti slučaj, gledaćemo da za ovu godinu novac iz budžeta dobiju samo klubovi koji poštuju proceduru, odnosno na vreme dostavljaju svoju validnu dokumentaciju.“\nDrugi izveštaj sa ove sednice, koji je predsednik Živković istakao kao veoma bitan za građane Lajkovca, jeste Izveštaj o sprovedenom Programu unapređenja kvaliteta zdravstvene zaštite stanovništva opštine Lajkovac za 2021. godinu:\n„Budžet je u odnosu na prethodnu godinu veći i iznosi 13 miliona dinara, pre je bio 12 miliona. Razlog je što smo imali adaptaciju ambulante u Jabučju, koja je završena pre nekih 15 dana, ostalo je da do kraja meseca stigne novi inventar za opremanje. Prošle nedelje smo imali sastanak sa direktorkom Jovanom Radovanović i doneli smo zaključak da najkasnije do 15. marta ambulanta bude otvorena. Nažalost, nije radila skoro godinu i po dana, po mom mišljenju pre svega zbog neodgovornosti i neagilnosti tadašnjeg rukovodstva Doma zdravlja. Evo, doktorka Jovana je to uspela za samo pola godine, koliko je na čelu Doma zdravlja, uz konstruktivan dogovor o daljim smernicama primarne zaštite u našoj opštini, u koji se Opština Lajkovac ne meša jer ljudi iz struke sigurno najbolje znaju šta je potrebno. Na prvom mestu to su kadrovi, a mi smo u poslednjih mesec dana dobili nekoliko saglasnosti od resornog ministarstva i u narednih 10-15 dana biće primljena dva nova lekara i vozač. U prethodnih mesec dana primljene su dve medicinske sestre, tako da će Dom zdravlja Lajkovac imati bolji kadrovski kapacitet, ali zbog situacije sa koronom i dalje dosta osoblja radi u KOVID ambulanti, tako da ostali delovi Doma zdravlja trpe. Zbog toga seoske ambulante koje finansira opština Lajkovac (Slovac, Bogovađa, Vračević, za Jabučje znamo razlog) nisu radile u prethodnom periodu. U dogovoru sa direktorkom Radovanović ambulanta u Jabučju će raditi dva dana u nedelji puno radno vreme, tako da će građani Jabučja imati obezbeđenu primarnu zdravstvenu zaštitu u svom selu, koje je najveće u našoj opštini. Nastojaćemo da u što kraćem roku počnu sa radom jednom nedeljno i ostale seoske ambulante. Najveći problem je, još jednom podvlačim, što je najveći broj medicinskih radnika angažovan u KOVID ambulanti. Ako broj pacijenata sa simptomima KOVID-19 bude manji, sigurno je da ćemo u martu otvoriti i ostale seoske ambulante. Trudićemo se da, uz dogovor sa direktorkom i odobrenje Ministarstva zdravlja, primimo još medicinskog kadra.\nPredsednik Živković je istakao da je Dom zdravlja od Ministarstva dobio dva vozila: sanitet i vozilo za dijalizu, koji će biti dopremljeni u martu, vrednost je blizu 10 miliona dinara, čime će vozni park će biti znatno bolji i dostupniji građanima. Govorio je i o budućim ulaganjima iz opštinskog budžeta i najavio ponovno otvaranje apoteke u sklopu Doma zdravlja:\n„Trudićemo se da u drugoj polovini godine odvojimo određeni novac iz budžeta i da počnemo fazno opremanje pojedinih odeljenja Doma zdravlja. Urgentna je Stomatologija ili Dečje odeljenje, gde su dovoljna ulaganja od nekoliko miliona dinara. Nama je zdravstvena zaštita jedan od prioriteta, tako da ćemo, uz dobru komunikaciju sa rukovodstvom, u narednom periodu obnoviti pojedine delove našeg Doma zdravlja. Raduje što smo rešili i prostor nekadašnje apoteke, koja se nalazila u sklopu Doma zdravlja, koji pripada opštini Lajkovac, a korisnik je Dom zdravlja. Nismo hteli da prihvatimo ponudu da damo taj lokal u trajno vlasništvo Apotekarskoj ustanovi Valjevo, koja ga je ranije koristila, jer je to svojina opštine Lajkovac. Preneli smo to našem Domu zdravlja i očekujem da za mesec-dva lokal bude osposobljen i raspisana licitacija za izdavanje za iste namene kao pre. Mislim da će biti zainteresovanih firmi i da će pacijentima koji dođu na preglede u Dom zdravlja puno značiti da mogu tu odmah nabaviti propisanu terapiju.“\nNa 32. sednici su usvojeni i Izveštaj Crvenog krsta o utrošku sredstava u 2021. godini, Izveštaj o utrošku budžetskih sredstava za realizovanje projekata iz oblasti kulture i Izveštaj o realizovanju projekata za izgradnju, održavanje i obnovu verskih objekata finansiranih iz budžeta opštine Lajkovac za 2021. godinu.\nPrihvaćeno je i rešenje o postavljenju Živorada Šušnjarevića iz Opštinske uprave Lajkovac za poverenika za izbeglice i migracije Opštine Lajkovac, koji taj posao uspešno volonterski obavlja već duže vreme.\nPREDSTAVA “MILOŠ VELIKI – KNJAZ SRPSKI” NA LAJKOVAČKOJ SCENI


Ekipa „Gorice“ pobjednik je 63. Olimpijade u malom fudbalu „Jelen kup 2019“!\nGoričani su do trofeja stigli pobjedom u finalnom meču protiv ekipe „Donjih Polica“, boljim izvođenjem penala 5:4, nakon 1:1 u regularnom dijelu susreta.\nProšlogodišnji pobjednici olimpijade ekipa „Hrupjela“ morala se zadovoljiti trećim mjestom, do kojeg je stigla pobjedom u utješnom finalu protiv „Gornjih Hrupjela“ rezultatom 3:1.\nPobjednicima Olimpijade, uz prelazni i stalni pehar i medalje, pripala je i novčana nagrada od 3.000 KM, drugoplasirana ekipa je nagrađena za 1.500, a treća sa 600 KM.\nZa najboljeg igrača ovogodišnjeg kvartovskog turnira u malom fudbalu proglašen je Aleksa Lojović iz „Gorice“, najbolji strijelac je Dejan Janjoš iz „Gornjih Hrupjela“ sa 10 golova, najbolji golman Veljko Tubić iz „Donji Polica“, a iz ovog tima je i najperspektivniji igrač Filip Kolak.\nOrganizator Olimpijade u malom fudbalu je JU Trebinjesport, a pokrovitelj Grad Trebinje.


HUAWEI Watch GT 2e Novi pametni sat za nove sportske izazove!\nNaravno, kao i na njegovom prethodniku HUAWEI Watch GT 2 pametnom satu, i na HUAWEI Watch GT 2e možete pronaći različite režime za sportove na otvorenom i u zatvorenom. Tu je praćenje 15 opcija za profesionalne sportiste: osam aktivnosti na otvorenom (trčanje, hodanje, planinarenje, hiking, trčanje u trci, biciklizam, plivanje na otvorenom, gvozdeni triatlon) i sedam aktivnosti u zatvorenom (hodanje, trčanje, biciklizam, plivanje, slobodan trening, eliptična mašina, veslač). Ali, pored ovih na HUAWEI Watch GT 2e satu nalazi se i 85 specijalno kreiranih opcija praćenja različitih sportskih aktivnosti podeljenih u šest kategorija: ekstremni sportovi, zabava, fitnes, vodeni sportovi, igre sa loptom i zimski sportovi. Ove kategorije pokrivaju aktivnosti od uličnog plesa, parkoura, penjanja na stenu, do joge, baleta i boksa. Dakle, za koju god fizičku aktivnost da se odlučite, vaš HUAWEI Watch GT 2e će biti tu i beležiće ključne podatke kao što su trajanje treninga, broj utrošenih kalorija, otkucaji srca, proces vežbanja, vreme oporavka i još mnogo toga.


Na Kosovu obeležen Svetski dan slobode medija - Medija centar\nNa Kosovu obeležen Svetski dan slobode medija\nUdruženje novinara Srbije sa svojim ogrankom na Kosovu obeležilo je danas u Gračanici Svetski dan slobode medija tradicionalnom akcijom „Pet minuta gromoglasne tišine“. Ukazano je na loš položaj medijskih radnika, brojne napade u poslednjih godinu dana, ali i na nerešene slučajeve ubijenih i kidnapovanih novinara na Kosovu u periodu od 1998. do 2005. godine.\nSa skupa u Gračanici zataženo je i hitno osnivanje Međunarodne ekspertske komisije koja bi istražila slučajeve ubijenih i kidnapovanih novianara na Kosovu u periodu od 1998 – 2005. godine, podsećajući da je prethodnih godina Evropska federacija novinara, na predlog UNS-a, usvojila dve Rezolucije o ubijenim i kidnapovanim novinarima na Кosovu, kojima se zahteva foriranje te komisije.\nGeneralni sekretar UNS-a Nino Brajović kazao je da je 3. maj između ostalog i dan kada Udruženje i novinari podsećaju na kolege koji su poginuli ili na bilo koj način stradali radeći novinarski posao.\n„Taj crni talas, taj neslavni rekord koji Kosovo i Metohija nose nije nažalost naišao ni na kakvu pažnju ovdašnjih institucija. Od 17 novinara samo je počinilac ubistva jednog od njih bio izveden pred lice pravde. Ni međunarodne institucije kojima je ove dve decenije mandat bio da se bave vladavinom prava nisu se bavile ne samo dovoljno, nego vrlo malo ovim problemom“, rekao je Brajović.\nO uspesima, ali i problemima srpskih novinara na Kosovu ukazao je i predsednik Udruženja novinara Srbije Živojin Rakočević.\n„Najveći uspeh novinara na Kosovu je ova čudesna zajednica, ovih desetine kamera koje su se okupile na Dan slobode medija da kažu, živi smo, svedočimo, pišemo, profesionalci smo, tu smo, zajedno smo. Najveći uspeh medija na srpskom jeziku na Kosovu i Metohiji i Udruženja novinara Srbije je to što je to zajednica različitih ljudi, različitih mišljenja, što je zajednica koja živo, dinamično i slobodno raspravlja o svemu, o svim našim problemima. A naši osnovni problemi su odsustvo sloboda, osnovnih, podeljenost koja je fatalna i odsustvo na neku ruku i života, ali smo mi zahvaljujući na prvom mestu medijima da u granicama svojih geta spasavamo svoju slobodu i da tu slobodu širimo“, kazao je Rakočević.\nNovinarima se putem video poruke obratio i šef Misije OEBS-a na Kosovu Majkl Devenport.\n„Misija OEBS-a na Kosovu nastaviće da podržava medijsku zajednicu na unapređenju slobode medija i u omogućavanju bezbednijeg radnog okruženja za novinare. Zbog toga želim posebno da pohvalim rad Udruženja srpskih novinara na Kosovu i Udruženja novinara Kosova, a posebno kontinuirano obeležavanje sećanje na nestale novinare na Kosovu, uključujući nestanak Ranka Perenića i Đura Slavuja.“, rekao je Majkl Devenport.\nMladi satiričar i aforističar iz Kosovskog Pomoravlja Jovan Zafirović govorio je svoje aforizme. Događaj je pratila i izložba karikatura i ilustracija više autora objavljenih u štampanim i elektronskim medijima, koje su prisutni mogli da „uberu“ i ponesu sa sobom.\nSvetski dan slobode medija obeležen je i u Prištini. Predstavnici Udruženja novinara Kosova pozvali su političare da „odmah prestanu da bojkotuju medije, da redovno izveštavaju, da poštuju zakone o pristupu javnim dokumentima, da ne napadaju i ne podstiču mržnju prema novinarama i da stvore uslove za efikasnu borbu protiv nekažnjivosti napada na novinare“.


Tag / Istraga / Vesti online\nUhapšena žena u Valjevu: Falsifikovala sve redom\nValjevska policija uhapsila je Kruševljanku J. M. (35), koja je osumnjičena da je falsifikovala različita službena dokumenta, od diploma srednje škole do dozvola za taksiste. Ona se sumnjiči da...\nŽena sa dva sina optužena za ubistvo muža\nPored puta koji vodi na groblje u Kučevu, u četvrtak su iskopane kosti Srećka Ljubenovića (43), za koga je porodica pre tri godine tvrdila da je otišao da radi u inostranstvu.\nNajveća racija u istoriji Nemačke: Policija upala u bordele širom zemlje\nNemačka Savezna policija je sa 1.500 policajaca izvršila jutros veliku raciju zbog trgovine ljudima i prinudne prostitucije, prenosi "Dojče vele".\nSlučaj Skripalj: Rusija ima 14 pitanja za Britaniju i 10 za Francusku\nRusko ministarstvo spoljnih poslova uputilo je Britaniji 14, a Francuskoj 10 pitanja u vezi sa trovanjem agenta Sergeja Skripalja i njegove ćerke, na koje Moskva zahteva odgovor.\nSudar kamiona i motora: Poginuo mladić, kamiondžija priveden\nJedna osoba je danas poginula kada je na kružnom putu kod Merkatora u Čačku došlo do saobraćajne nesreće između kamiona i motora.\nBritanska policija otkrila mesto trovanja Skripaljevih\nUzrok nesreće u Kemerovu: Protivpožarni alarm nije radio\nPolicija ispituje užasni "performans" u kojem je kuvar kanibal isekao meso sa tela dvoje volontera, ispržio ga u tiganju, a onda im dao da pojedu. Jezivi događaj odigrao se u muzeju u Rigi u...\nNedžad Ajdinović (48) iz Ofenbaha, koji je uhapšen prošle nedelje zbog sumnje da je 2015. godine učestvovao u otmici Markusa Virta, sina nemačkog milijardera Rajnholda Virta, imao je velike...\nJedno od vozila na automatsko upravljanje, koje pripada kompaniji Uber, udarilo je i usmrtilo pešaka u gradu Tempi u saveznoj američkoj državi Arizoni.


NUNS :: Vesti :: U Srbiji 755 stanica, prve dozvole do kraja godine\nNaslovna | Info | Vesti | U Srbiji 755 stanica, prve dozvole do kraja godine\nU Srbiji 755 stanica, prve dozvole do kraja godine\nU Srbiji ima 755 radio i tv stanica, a prve dozvola za komercijalne televizijske stanice sa nacionalnom pokrivenošću biće dodeljene do kraja godine, saopštili su danas predstavnici Republičke radiodifuzne agencije.\nOd tog broja, bez Radio televizija Srbije (RTS), sa svim svojim programima, 543 čine radio stanice, 73 televizije, dok 139 stanica istovremeno emituje i radio i televizijski program.\nBroj televizija koje emituju program sa nacionalnom pokrivenošću je šest, a radio stanica tri.\nZamenik predsednika Agencije Aleksandar Vasić rekao je na konferenciji za novinare u Beogradu da se svi podaci o broju stanica prikupljeni u akciji evidentiranja emitera poklapaju sa podacima Kontrolno-mernog centra Ministarstva za kapitalne investicije.\nOn je kazao da je evidentiranje koje je sprovela Agencija potvrdilo neosnovanost dosadašnjih procena da postoji između 1.200 i 1.600 elektronskih medija, i dodao da je nešto više od četvrtine njih počelo je da radi posle donošenja Zakona o radio-difuziji, odnosno 27. jula 2002. godine.\nPredsednik Agencije Nenad Cekić predstavio je Nacrt strategije razvoja radio-difuzije u Srbiji, koji će do 15. jula biti na javnoj raspravi, posle čega će konačan tekst biti prosleđen Vladi na usvajanje.\nPrema njegovim rečima, Vlada bi taj dokument rađen na osnovu Zakona o radio-difuziji trebalo da usvoji u avgustu, posle čega bi se stvorili uslovi za raspisivanje konkursa za dodelu nacionalnih televizijskih frekvencija.\n"Očekujem da će prve dozvole za komercijalne televizijske stanice sa nacionalnom pokrivenošću biti dodeljene do kraja godine", kazao je Cekić i naveo da još uvek nije utvrđeno kolika će biti naknada za njihovo korišćenje.\nOn je ocenio da je od dodeljivanja frekvencija prioritetnije pitanje transformacije RTS-a, koja bi, kako je rekao, morala da počne odmah, a mogla da bude završena na jesen.\nKao najveće probleme transformacije tog medijskog sistema, Cekić je označio uvođenje televizijske pretplate i dug RTS-a od 30 miliona evra.\nNavodeći da je svestan da uvođenje pretplate građani smatraju nepopularnim potezom, on je naglasio da je finansijska nezavisnost preduslov za sprečavanje političkog uticaja na uređivanje programa svakog medija, pa i budućeg javnog servisa.\nMeđutim, direktori javnih preduzeća ne žele da prihvate da se pretplata plaća kao taksa na električno brojilo, a Agencija će preko Vlade Srbije uticati da se taj stav promeni, jer je to jedan od najefikasnijih načina naplate, ukazao je Cekić.\nOn je rekao da velike probleme Agenciji ima zbog probijanja svih rokova propisanih Zakonom o radio-difuziji i nedorečenosti u mnogim njegovim delovima, i naveo da će insistirati na promeni zakonskih procedura, koje neće narušiti duh samog zakona.\nCekić je podsetio da zakon propisuje mogućnost dodele pet dozvola komercijalnim televizijskim stanicama sa nacionalnom pokrivenošću, ne manjom od 60 odsto, plus dve za RTS, koji ima pravo i na dve dozvole za teritoriju Vojvodine.\nNacrtom strategije definisano je i devet radiodifuznih oblasti i to beogradsku, centralnu, novosadsku, južnu, banatsku, mačvansku, istočnu, zapadnu i rašku, u okviru kojih će biti dodeljivane regionalne dozvole.\nRegionalnih televizija u Srbiji ima 34, radio stanica 78, dok na lokalnom nivou postoji 585 elktronskih medija, što je duplo više od realnih tržišnih kapaciteta Srbije.


Kosovska policija je odgovorna za svoje akcije, kada je reč o sprovođenju zakona, a ja sam tokom intervjua za TV Prva rekao da je "svako bio informisan" što znači da je ta informacija bila ranije obelodanjena ali ne od KFOR-a, rekao je, u intervuju za Danas Vinćenco Graso, portparol KFOR-a.\nRadio Slobodna Evropa, Danas\nVinćenco Graso (Foto info-ks)\nTokom prošlonedeljne policijske akcije na Kosovu pritvoreno je 19 policijskih službenika od kojih 11 srpske, 4 albanske i 4 bošnjačke nacionalnosti. Oni su svi suspendovani sa službene dužnosti. Uhapšeno je i deset građana koji su ometali sprovođenje policijske akcije, od kojih je šestoro odlukom sudije u Severnoj Mitrovici u sredu pušteno da se brani sa slobode. Svim uhapšenim policajcima u akciji Specijalnih operativnih jedinica policije na severu Kosova 28. maja određen je pritvor u trajanju od 30 dana.\nGraso je dodao da KFOR u ime drugih ne može da daje informacije i precizira da nije bilo nikakvog razloga da se reaguje na policijsku akciju, sprovedenu u cilju smanjenja stope kriminala, što svima ide u korist.\n"Ova operacija je sprovedena u različitim opštinama na Kosovu, ne samo na severu, njen rezultat je hapšenje pojedinih policajaca i civila različite nacionalnosti, i stoga nije bilo nikakve međuetničke konfrontacije", kaže Graso.\nOn precizira da je KFOR nadgledao akciju i da je, kao treći u nizu nadležnih za bezbednost - kosovska policija, UNMIK, pa KFOR, procenio da njegova intervencija nije potrebna.\n29.10.2020 “Srbi sa Kosova nemaju čemu da se nadaju od nove Vlade Srbije” (520)\n29.10.2020 U srpskim sredinama 21 novi slučaj koronavirusa (332)\n29.10.2020 Milan Radojević kandidat za gradonačelnika Severne Mitrovice (177)\n29.10.2020 Lajčak: Još jedan korak ka sveobuhvatnom sporazumu (151)


Uspješna sezona za Borac u ABA ligi uprkos porazu u četvrtfinalu – Sport News Magazin\nNASLOVNA/KOŠARKA/Uspješna sezona za Borac u ABA ligi uprkos porazu u četvrtfinalu\nUspješna sezona za Borac u ABA ligi uprkos porazu u četvrtfinalu\nKošarkaši Borca nisu uspjeli da se plasiraju u polufinale ABA lige 2 pošti su u drugoj utakmici četvrtfinala poraženi od Podgorice sa 12 poena razlike.\nBanjalučani su nakon pobjede u prvom meču od 90:86 danas izgubili rezultatom 65:77, a kako je koš razlika odlučila ko nastavlja takmičenje domaćin završnice ABA lige dva ide dalje.\nIz Borca su podsjetili da su u proteklih 50 dana odigrali 18 utakmica i da se istrošenost osjetila te da nisu imali snage za još jedan dobar finiš. Bez obzira na to istakli su da je njihov prvi nastup u ABA ligi dva bio veoma uspješan jer su regularni dio takmičenja završili na trećem mjestu dok su se istovremeno borili za plasman u Ligu za prvaka BiH.\nPrnjavor spreman za 22. međunarodnu uličnu trku


Uručena zahvalnica za 14 godina uspješnog rada\nMinistar za obrazovanje, mlade, nauku, kulturu i sport organizovao prijem članove MVIS „Behar“\nPovodom četrnaest godina postojanja i rada, ministar za obrazovanje, mlade, nauku, kulturu i sport u Vladi Bosansko-podrinjskog kantona Goražde Damir Žuga sa saradnicima priredio je danas prijem za članove Muškog vokalno-instrumentalnog sastava „Behar“ iz Goražda.\nUz čestitke na uspješnom radu na očuvanju tradicije i promociji sevdalinke, ministar Žuga je predsjedniku MVIS „Behar“ Avdu Kuljuhu uručio zahvalnicu, osvrnuvši se posebno na nedavno učešće ovog ansambla u programu tradicionalnog susreta Bošnjaka jugoistočne Evrope koji je održan u Puli.\n„ Članovi Behara su i na tom koncertu pokazali i dokazali da su jedinstveni i istinski predstavnici kulture našeg kantona i Goražda, pravi ambasadori Bosne i Hercegovine i posebno naše tradicionalne pjesme. Za sve što ste činili u proteklih 14 godina postojanja, ja vam se u ime Vlade BPK Goražde, ministarstva na čijem sam čelu i lično ime, najiskrenije zahvaljujem- kazao je ministar Žuga.\nOn je istakao da će resorno ministarstvo i ubuduće podržavati promicanje naših kulturnih vrijednosti te je informisao članove MVIS „Behar“ da je Vlada BPK Goražde odobrila 1.000 KM za njihovo učešće na prestojećem, tradicionalnom koncertu u Dubrovniku, koji organizuje tamošnja Bošnjačka zajednica kulture „ Preporod“ i na kome učestvuju brojni ansambli iz regiona.\nPredsjednik MVIS „Behar“ Avdo Kuljuh zahvalio se Vladi i resornom ministarstvu na podršci te naglasio da će „Behar“ nastaviti s njegovanjem sevdalinke i narodnog muzičkog stvaralaštva, a posebno stvaralaštva goraždanskih autora.


Dva Gugl hinta na našem jeziku, vreme i kalorijska vrednost\nKad želite da proverite koliko trenutno ima stepeni u mestu gde živite ili bilo kom drugom mestu na planeti ukucajte na Gugl (eng. Google) pojam „Vreme Mesto“, npr: Vreme Guča (može i Weather Guča). Dobićete vreme za narednih 7 dana, po satima – tako da možete slobodno da lupite odjebaus domaćim meteorolozima koji vreme ne mogu da ubodu nikako i nikad.\nS vremena na vreme zanima koliko koja hrana ima kalorija, video sam svakakve tablice i čuda po netu ali je ovo najbrža i najlakša.\nInače podaci iz oba primera u ovom tekstu se ne vuku sa Gugl servera već sa Weather.com i američkog državnog odeljenja za poljoprivredu USDA.\nAko vas zanima koliko kalorija ima koja hrana, dovoljno je na Gugl da ukucate „Hrana koja vas zanima – ima kalorija“ i dobićete kalorijsku vrednost na 100 grama, npr „Čokolada ima kalorija“ će vam izbaciti ovakav rezultat.\nNevezano za ovu priču, jedna čokolada od 100gr je po kalorijama ekvivalent za više od 3kg paradajza…kad se baci na papir…sunce ti jebem.\n21/07/2015 u 11:10\n21/07/2015 u 12:26\n21/07/2015 u 13:08\n21/07/2015 u 13:35\n22/07/2015 u 16:29\n22/07/2015 u 18:14\n14/08/2016 u 12:21\nLeave a Reply to Medo Otkaži odgovor


Vulin: Više Srba da se zaposli u CG\nMinistar za rad, zapošljavanje, boračka i socijalna pitanja u Vladi Srbije Aleksandar Vulin sa crnogorskom ministarkom rada i socijalnog staranja Zoricom Kovačević\nMinistar za rad, zapošljavanje, boračka i socijalna pitanja u Vladi Srbije Aleksandar Vulin u poseti Crnoj Gori.\nMinistar za rad, zapošljavanje, boračka i socijalna pitanja u Vladi Srbije Aleksandar Vulin boravio je danas u zvaničnoj posjeti Crnoj Gori. Tom prilikom, dogovoreno je potpisivanje sporazuma o radu, penzijskom osiguranju i razmjeni podataka.\nSrpski ministar se sastao sa crnogorskom ministarkom rada i socijalnog staranja Zoricom Kovačević. Nakon sastanka, Vulin i Kovačević su poručili da je saradnja između Crne Gore i Srbije u oblasti njihovih resora veoma dobra. Za naredni period najavili su potpisivanje nekoliko sporazuma.\n"Najprije, oko pitanja osiguranja vojnih penzionera, a takođe i pitanje smještaja odgovarajućih osoba u odgovarajuće institucije na prostoru Srbije. Postoje osobe za čiju njegu i brigu je potrebno obezbijediti izvjesne institucije, čiji kapacitet nije moguće pronaći u Crnoj Gori“, rekao je nakon sastanka Vulin.\nOn je istakao da je sa crnogorskom koleginicom razgovarao i o mogućnosti da se značajan broj radnika iz Srbije zaposli na prostoru Crne Gore.\n"Nacionalne službe zapošljavanja Srbije i Crne Gore će u narednim danima razgovarati o tome, kako bi saradnja bila bolja. Prošle godine je na prostoru Crne Gore radilo preko 10 hiljada radnika, državljana Srbije, a putem saradnje Nacionalnih službi zapošljavanja Crne Gore i Srbije, zaposleno je devet ljudi. Tu nešto nije u redu, i svakako ćemo raditi na tome", istakao je Vulin.\nOni su takođe dogovorili intezivniju saradnju između predstavnika PIO fondova Srbije i Crne Gore.\n"Potpisaće se odgovarajući sporazumi, koji će omogućiti odgovarajuću razmjenu podataka“, naglasio je Vulin.\nZorica Kovačević, ministarka rada i socijalnog staranja Crne Gore, iskazala je zadovoljstvo saradnjom dva ministarstva.\n"Takvu saradnju ćemo nastaviti i u narednom periodu. Do kraja mjeseca ćemo dio sporazuma i ugovora, koje smo obavezni da potpišemo sa Srbijom i potpisati. Nemamo nikakvih problema u saradnji. Nastavljamo rad na dobrobit građana Srbije koji se nalaze u Crnoj Gori, kao i na dobrobit građana Crne Gore koji se nalaze u Srbiji“, kazala je Kovačević.\nVulin se ranije danas sastao i sa ministrima zdravlja i finansija u Vladi Crne Gore Budimirom Šegrtom i Radojem Žugićem.


Novi render Audi TT RS-a od 407 KS - AUTOMOBILI\n24/11/2020 1:33:22 AM\nNASLOVNA / KONCEPTI / Novi render Audi TT RS-a od 407 KS\nUpravo je izašao render Top Speed magazina, koji bi po svemu sudeći mogao da bude najbliži izgledu novog Audi TT RS modela, čije predstavljanje se očekuje ili sledeće ili dve godine od sad. Naime, Novi Audi TT RS, prema navodima Motoring magazina koristiće 2.5 motor, kao i njegov prethodnih, ali ovaj put uz neke nove komponente, počev od novog turbo punjača, gde u paketu ceo sklop isporučivaće 407 KS.\nKao pride novi Audi TT RS ubrzavaće do stotke za samo 4 sekunde, dok će maksimalna brzina biti limitirana na 280 Km/h. Što se tiče spoljašnosti gotovo da se ne zna ništa. Jedno je sigurno pomenuti model izgledaće sigurno agresivnije od TT i TTS modela, posedovaće ozbiljnije vešanje, daleko ozbiljniji kočioni sistem i unapređenu unutrašnjost. Vreme ispred nas pokazaće šta tačno donosi novi Audi TT RS.\nTagovi2016 2017 audi koncept render RS tt\nPrethodno Ono kad vam ludača zapali auto na benzinskoj pumpi\nSledeće Prodaje se odlična replika Ferrari 250 GTO


Jovanović pred Cibonu: "Energija, odgovornost, koncentracija..." - Sportske.net\nJovanović pred Cibonu: "Energija, odgovornost, koncentracija..."\nTrener košarkaša FMP-a Vladimir Jovanović rekao je da je Cibona iskusna ekipa, da očekuje neizvesnu utakmicu u Zagrebu, ali i dobru igru svog tima.\nABA - Apić MVP meseca drugi put za redomABA - Apić najkorisniji drugi put zaredomABA liga - "Panteri" prebacili stotku, Apić srušio Megu!ABA liga - Nikolić debitovao ubedljivom pobedom, "Cibosi" nemoćni u Laktašima!Nove promene u Ciboni, stiglo pojačanje uz jedan neočekivani odlazak\nKošarkaši FMP-a gostuju sutra Ciboni u utakmici 14. kola ABA lige.\n"Oni su iskusna ekipa... Igraju promenljivo, izgubili su od Igokee, ali su kod kuće savladali Budućnost. Znaju da kontrolišu ritam utakmice, zbog svog iskustva odlični su u pozicionoj igri", rekao je Jovanović.\nEkipa iz Železnika nakon 13 odigranih kola ima šest pobeda i sedam poraza, a Cibona skor 5/8.\n"Moramo da odigramo s istom energijom kao na nekim prethodnim utakmicama. Pored toga, odgovornost i koncentracija moraju da budu prisutni tokom celog meča. Očekujem neizvesnu utakmicu i dobru igru svog tima", rekao je Jovanović.\nKošarkaš FMP-a Stefan Pot naveo je da očekuje tešku utakmicu, ali i da se nada pobedi svog tima.\n"Očekuje nas teška utakmica protiv ekipe koja je u lošem ritmu, ali sigurno će pred svojom publikom uložiti dodatni trud i pokušati na sve načine da pobede. Moramo da izadjemo spremni i nametnemo naš ritam. Biće teško ali nadamo se pobedi", rekao je Pot.\nUtakmica se igra sutra od 18.00 u Košarkaškom centru "Dražen Petrović".


Hašim Tači arhivska fotografija (Foto: AP/Phil Nijhuis)\nVjosa Osmani, aktuelna predsednica Skupštine Kosova zvanično je preuzela funkciju vršiteljke dužnosti predsednika Kosova, nakon ostavke Hašima Tačija protiv koga je potvrđena optužnica za ratne zločine Specijalizovanih veća.\nIstovremeno, Alijansa za budućnost Kosova, koja je deo vladajuće koalicije, zatražila je prekid svih aktivnosti koje se povezuju sa procesom dijaloga sa Srbijom kojim posreduje Evropska unija.\nAnalitičar Fatmir Šeholi za Glas Amerike kaže da nije nikakvo iznenađenje što su potvrđene optužnice Specijalizovanih veća protiv Hašima Tačija i Kadrija Veseljija. Šeholi kaže da se tako nešto i očekivalo posle izveštaja Dika Martija i osnivanja Specijalizovanih veća.\n„Međutim dokazalo se da što se tiče trgovine organima Dik Marti je izmislio sve to, a sve ostalo videćemo u haškom tribunalu kako će se situacija dalje razvijati. Za očekivati je bilo, naravno, da će biti podignute optužnice“, kazao je Šeholi\nPotvrđivanjem optužnica protiv Tačija i Veseljija nije iznenađen ni predsednik Progresivne demokratske stranke Nenad Rašić.\n„To se znalo još od momenta kada je u junu ove godine bila objavljena informacija iz specijalnog suda, a posebno onaj poslednji pasus gde se tvrdilo da su njih dvojica pokušavali opstrukciju rad specijalnog suda i samim tim je bilo naglašeno da će do te optužnice doći. Postoje i neka verovanja da je optužnica navodno bila dostavljena još pre pet-šest dana i da su njih dvojica ovaj period iskoristili za neku pripremu. U svakom slučaju ovo nije iznenađenje, to su i oni znali mnogo ranije, ali znali smo i svi mi koji se bavimo politikom“, kazao je Rašić za Glas Amerike.\nRašić smatra da odlaskom Tačija i Veseljija u Hag može doći do određenih promena na političkoj sceni Kosova.\n„Kad u ovom slučaju jedan predsednik i predsednik jedne od najvećih političkih partija podnesu ostavke onda imamo različite scenarije, mogu da nabrojim bar tri koja su moguća. Od novih izbora, do pravljenja neke novo konsolidacije unutar parlamenta, pa do toga da možda treća opcija bude da Ramuš Haradinaj bude predsednik Kosova, ali mislim da je to najmanje izvesno“, navodi Rašić.\nS druge strane Fatmir Šeholi smatra da politička stabilnost Kosova nije dovedena u pitanje odlaskom Hašima Tačija i Kadrija Veseljija u Hag.\n„Smatram da su i Kadri Veselji i Hašim Tači i svi ostali koji su otišli u Hag i koji će ići ovih dana da su odradili sve svoje kako Kosovo politički ne bi imalo neke trzavice ili takve neke druge pojave ili fenomene u smislu realizacije onoga što misle neke neprijateljske države Kosova“, kaže Šeholi.\nVlada Kosova saopštila je da “duboko veruje u pravednu borbu Oslobodilačke vojske Kosova za slobodu”, dodajući da “niko ne može da sudi borbi za slobodu”.\nAlijansa za budućnost Kosova, partija na čijem je čelu Ramuš Haradinaj je nakon Tačijeve ostavke zatražila vanrednu sednicu vlade Kosova nakon novonastale situacije i "prekid svih aktivnosti koje se povezuju sa procesom dijaloga sa Srbijom, do neke nove situacije".\nOva stranka postavila je pitanje međunarodnim saveznicima - "da li smo na pravom putu za članstvo u NATO ili će ovi događaji Kosovo vratiti nazad"?


Prilike za razvoj i napredovanje kandidatima najvažnije kad biraju IT poslodavca - Edukaplus\nPrilike za razvoj i napredovanje kandidatima najvažnije kad biraju IT poslodavca\nRezultati istraživanja „Najpoželjniji poslodavac 2016“ pokazuju i ko su najatraktivniji IT poslodavci u Srbiji i šta ih čini tako zanimljivim za kandidate. U okviru istraživanja, koje je popunilo više od 10.000 ispitanika, analizirani su odgovori 1.500 učesnika iz IT sfere koji su birali najpoželjnije IT poslodavce.\nUčesnici u istraživanju su glasali na osnovu svog ličnog suda, naveli su šta poslodavca čini atraktivnim, kakve kompanije su im zanimljive, koji način angažovanja im je privlačniji, koliku zaradu očekuju kod takvog poslodavca. Pet najbolje ocenjenih kompanija su – „Nordeus“ iz Beograda, „Microsoft Software“ iz Beograda, „Levi 9 Global Sourcing Balkan“ iz Novog Sada, „Comtrade“ iz Beograda i „Vega IT Sourcing“ iz Novog Sada.\nUčesnici u istraživanju kod IT poslodavaca najviše cene prilike za napredovanje i usavršavanje, slede dobri međuljudski odnosi i radna atmosfera, a potom i visina plate, odnosno materijalni razlozi.\nAtraktivnije su kompanije koje razvijaju sopstvene proizvode\nPo mišljenju većine ispitanika (82%), atraktivniji su oni poslodavci koji razvijaju sopstvene proizvode. Ostalih 18% je izjavilo da im je zanimljivije kada IT poslodavac razvija rešenja za druge kompanije.\nZanimljivo je i to što je više od dve trećine anketiranih navelo da im je korporativni tip rada najprijemčiviji, svaki peti bi se odlučio za startap, a 16% anketiranih bi izabralo „freelance“ angažovanje.\nProsečan iznos mesečne neto plate koji bi učesnici ankete očekivali da imaju kod svog najpoželjnijeg IT poslodavca iznosi oko 95.600 dinara.\nŽene očekuju primetno nižu platu kod najpoželjnijeg IT poslodavaca (oko 79.000 dinara) u poređenju s muškarcima (101.000 dinara).\nZanimljivo je uporediti prosečne očekivane plate kod najpoželjnijeg poslodavca s nivoom obrazovanja anketiranih jer žene u proseku imaju viši nivo obrazovanja od muškaraca, a očekuju niže plate.\nAko se očekivana plata kod najpoželjnijeg poslodavca posmatra u odnosu na godine učesnika ankete, primetno je da mlađi od 18 godina imaju najviša očekivanja u pogledu zarade, u proseku 264.000 dinara. Kod anketiranih starosnog doba od 19 do 40 godina, iznosi očekivane zarade kreću se u rasponu od 83.000 do 100.000 dinara. Ispitanici sa navršenih 40 i više godina očekuju platu od 80.000 dinara.\nIako IT važi za jednu od najprivlačnijih oblasti za zaposlenje, svega trećina ispitanih kandidata je navela da trenutno radi kod svog najpoželjnijeg poslodavca.\nNa pitanje da li razmišljaju o promeni posla više od dve trećine anketiranih je dalo potvrdan odgovor, dok tu opciju ne razmatra nešto manje od 40% ispitanih.\nAko se posmatra dužina zaposlenja kod trenutnog poslodavca, može se primetiti da o promeni češće razmišljaju zaposleni koji nešto duže rade kod tog poslodavca. Tako, više od polovine onih koji u nekoj kompaniji radi od 5 do 7 godina, razmišlja o promeni posla, kao i oko 42% onih koji tamo rade od 7 do 10 godina. Zaposleni koji su više od 10 godina ili manje od 5 godine zaposleni kod istog poslodavca, ređe razmišljaju o promeni.\nNa osnovu dobijenih rezultata istraživanja kreiran je opšti izveštaj za IT kompanije u kome mogu naći podatke o strukturi ispitanika, detaljnije podatke o razlozima atraktivnosti poslodavca, ali i poseban izveštaj za pojedinačnu kompaniju kroz koji je moguće videti stav i percepciju ispitanika u odnosu na baš tu kompaniju.\nIzveštaji se mogu naručiti putem linka.


NEĆETE JE PREPOZNATI: Ovako je Jovana Joksimović izgledala pre 20 godina (FOTO)\nAutor: Glas javnosti 20.03.2022. u 21:17\nJovana Joksimović decenijama je na javnoj sceni Srbije i jedno je od najprepoznatljivijih TV lica.\nPočela je karijeru na BK televiziji 2001. godine gde je vodila autorske emisije posvećene filmu "Trejler", a potom i "Blokbaster".\nPodsetimo, Željko i Jovana Joksimović zajedno su 13 godina, od čega su devet u bračnoj zajednici. Imaju troje dece, sina Kostu i bliznakinje Srnu i Anu.


Ono što nam treba – "Lemon, Honey, Ginger (Unplugged)" | MUZZIK TV\nOno što nam treba – „Lemon, Honey, Ginger (Unplugged)“\nOvog petka, od jednog od najznačajnijih klavirskih dua na našim prostorima i globalno, stiže nam ono što nam je istinski potrebno – „Lemon, Honey, Ginger“, u Unplugged verziji. Jedno od najistaknutijih dela sa albuma „Duality“ LP Duo predstavlja u akustičnom izdanju, sada podeljeno na tri singla.\n„Pesma je nastajala dok smo bili naizmenično bolesni, te je naziv omaž sastojcima koji su nam bili najznačajniji tih dana i koji su direktno uticali na harmoniju koja vlada u ovoj kompoziciji“, objašnjavaju Sonja i Andrija – LP Duo\nOvo delo u svojoj prvobitnoj izvedbi, predstavljeno je kao jedan od singlova sa albuma „Duality“, koji je prvi put na jednom mestu\nokupio autorske kompozicije pisane za izvođenje na hibridnim klavirima LP Dua. Koncertnu promociju albuma u Beogradu LP Duo je održao početkom marta u Narodnom pozorištu, pred punom scenom Raša Plaović.\nUnplugged verziju možete poslušati preko streaming sevisa na linku, a originalnu verziju poslušajte odmah, ako već niste!


Beograd, 08. avgust 2017. godine — Sledeći flagship smart telefon kompanije LG Electronics (LG) biće prvi uređaj u istoriji koji će imati OLED FullVision ekran, u skladu sa strategijom za razvoj ekrana koja je počela sa modelima G6 i Q6. Prvi LG OLED smart telefon, G Flex 2 iz 2015. godine, označio je proširenje ekspertize ove kompanije u pogledu OLED tehnologije sa premium televizora na polje smart telefona.\nS obzirom na to da će ekran predstojećeg smart telefona kompanije LG biti zasnovan na plastičnoj OLED tehnologiji – poznatoj i kao P-OLED – ivice se mogu zakriviti, tako da omoguće ergonomski dizajn i bolji osećaj prijanjanja u ruci. Osim toga, ekran je zaštićen Corning® Gorilla® Glass 5 staklom, otpornim na udarce. Najvažnije, uz korišćenje napredne enkapsulacije i tehnologije skeniranja piksela, gorući problem koji je zadesio OLED tehnologiju u prošlosti, u potpunosti je eliminisan u ovom uređaju. Enkapsulacija značajno umanjuje oksidaciju piksela, dok tehnologija skeniranja piksela omogućava umanjenja energije neophodne za primenu u svakom pikselu ponaosob, čime se ujedno štedi i životni vek baterije.


NBL oštro osuđuje govor mržnje na skupu četničkog pokreta u Višegradu\nNezavisna bosanskohercegovačka lista (NBL) oštro osuđuje jučerašnje okupljanje i postrojavanje pripadnika Ravnogorskog četničkog pokreta u Višegradu, u sklopu obilježavanja godišnjice hapšenja Draže Mihailovića.\nSmatramo da su poruke koje su poslate sa skupa u Višegradu klasični govor mržnje sa ciljem zastrašivanja prvenstveno povratnika Bošnjaka sa područja Republike Srpske, te predstavljaju prijetnju i uvredu za svakog normalnog građanina Bosne i Hercegovine.\nKrajnje je vrijeme da se raspirivanju nacionalne mržnje i propagiranju zločinačkih ideologija u našoj zemlji stane u kraj svim raspoloživim zakonskim sredstvima.\nStoga pozivamo sve relevantne i nadležne institucije, na prvom mjestu Tužilaštvo BiH da što prije djeluje i poduzme konkretne korake s ciljem sankcionisanja organizatora ovog sramnog događaja, te da se na nivou države hitno zabrane ovakva i slična okupljanja koja predstavljaju prijetnju stabilnosti i očuvanju mira u jedinoj nam domovini, Bosni i Hercegovini.\nNesporna je činjenica da ovakva Udruženja postoje i nesmetano egzistiraju u BiH već duži niz godina, te se postavlja pitanje zašto međunarodna zajednica i Ured visokog predstavnika BiH kojima je zadatak da osiguraju razvijanje Bosne i Hercegovine u mirnu i održivu demokratsku zemlju nijemo posmatra ovakva dešavanja i dozvoljava okupljanja koja nanose štetu našoj državi. Mišljenja smo da međunarodne institucije\ntrebaju konačno početi raditi svoj posao i aktivnije se uključiti u rješavanje ovog gorućeg problema.


BEOGRAD- Samostalni sindikat putara Srbije upozorio je da se zbog nedostatka sredstava u budžetu ova privredna delatnost nalazi pred kolapsom, a u Vladi Srbije Tanjugu je rečeno da je na današnjoj sednici usvojen program o korišćenju sredstava za ovu godinu.\nKako je ranije najavljivano iz vlade, sredstva su obezbeđena u budžetu Srbije i biće isplaćena u ovoj godini odmah po usvajanju programa o korišćenju sredstava. Do zastoja je došlo, jer je poslednjeg dana 2012. u Upravi za trezor bilo više od 10.000 zahteva za isplatu, te je došlo do zagušenja sistema, pa neki nalozi nisu realizovani.\nU saopštenju sa današnje sednice Predsedništva Samostalnog sindikata putara Srbije ukazano je da u ovakvim materijalnim uslovima nemoguće je održavati puteve koji su inače u veoma lošem stanju. Istovremeno, ovakva finansijska situacija ugrožava očuvanje sve većeg broja radnih mesta, pa je u toku u mnogim preduzećima upućivanje sve većeg broja radnika na plaćeno odsustvo i njihovo otpuštanje.\n"Za ovakvo stanje i odsustvo perspektive smatramo pre svega odgovornim Ministarstvo saobraćaja i Ministarstvo finansija i privrede. Oni su neodgovornim odnosom prema ovoj delatnosti već naneli veliku štetu, a ona će se samo uvećavati", upozorio je sindikat putara.\nAko ne dođe do promene politike i ponašanja, sva ili skoro sva domaća preduzeća će otići u stečaj, smatraju sindikati putara, koji zahtevaju hitnu promenu i politike i ljudi koji su "putnu privredu doveli u ovo stanje".\nTagovi: Vlada Srbije, budžet, putari


Tanjug 29. novembra 2021. 09:32\nPODGORICA – Vlasnik Atlas grupe Duško Knežević, za kojim je zvanična Podgorica raspisala poternicu zbog navodnih finansijskih malverzacija, pozvao je potpredsednika vlade Dritana Abazovića da, kako je naveo, smogne snage i da izda nalog preko bezbednosnih struktura da se otvori kastodni račun predsednika Mila Đukanovića i okonča afera koja potresa Crnu Goru.\n„Ključno je da se otkrije ko stoji iza kastodi računa Mila Đukanovića za prodaju akcija Prve banke, ko su bila lica involvirana u te transakcije i da li je Đukanović, kao javni funkcioner, sve prihode prijavio“, rekao je Duško Knezević u intervjuu za RTCG.\nOn je optužio glavnog specijalnog tužioca Milivoja Katnića da uporno štiti aktuelnog šefa države Mila Đukanovića i njegovu porodicu, a da, kako je ukazao, nova vlast u Crnoj Gori povodom toga ništa ne preduzima. Kako je naveo, posle niza krivičnih prijava koje je podneo protiv aktuelnog šefa države tužilaštva u Crnoj Gori nisu postupala i tvrdi da „osumnjičeni Đukanović nije saslušan ni u jednom postupku“.\n“To se dešava isključivo zbog zaštitničkog odnosa Milivoja Katnića prema svom vladaru. Crnogorski predsednik nije procesuiran ni posle svetske afere Pandora papiri, iako je dokazano da je otvarajući ofšor račun, sa sinom Blažom, pokušao da sakrije svoje bogatstvo“, naveo je Duško Knežević i dodao da je video papire iz slucaja Pandorini papiri, uključujući i za firmu “Deltagrip Trading”, gde se, kaže, jasno vidi da se radi o enormnim sumama novca.\nIstiče da bi to trebalo da bude prioritetni zadatak crnogorskog tužilaštva – da pronađe sakriveni novac i procesuira odgovorne.\n„Kao što smo saopštili, uzeo je milion i po iz Pireus banke iz Londona, te 2007. godine. Predložili smo tužilaštvu da otvori Đukanovićev kastodi račun, iz kojeg bi se videle transakcije i trag tog novca do ljudi koji su mu omogućili da u ovoj transakciji zaradi pet-šet miliona evra i tim parama sazida ‘ničiju kuću’, kazao je Knežević.\n“Akcenat mog angažovanja je međunarodna arbitraža kojom tražimo nadoknadu štete nastale nezakonitim potezima institucija u Crnoj Gori, kao i na okončanju procesa u Velikoj Britaniji oko zahteva za ekstradikciju. Crna Gora nije pokazala spremnost da dođem i svedočim pred skupštinskim anketnim odborom o brojnim aferama Mila Đukanovića u kojima je glavni akter”, rekao je Knežević.\nNavodi i da mu nove vlasti u Crnoj Gori ne garantuju bezbednost, pa njegov povratak nije moguć sve dok se ne promijene tužilačke i sudske strukture.\nDodao je i da je o pomenutim koruptivnim aferama informisao američkog državnog sekretara Entoni Blinkena.


Kategorija: Društvo , Grad: Juče, danas, sutra , Istraživanja i analize , Projekti , Subotica\nUz Otvoreni univerzitet, jednu od najviših građevina u Subotici, u planu je izgradnja kule gotovo identične visine, od 12 spratova. Izdavanje lokacijskih uslova kompaniji SMB Gradnja, koja je plac nekadašnjeg betonskog skeleta kupila od Grada Subotica, podelilo je institucije, a po pitanju izgradnje podeljeni su i političari u vlasti, pokazalo je istraživanje Magločistača.\nDok se Međuopštinski i Republički zavod za zaštitu spomenika kulture protive ovakvim gabaritima, bazirajući takav stav na svom tumačenju planova, Sekretarijat za građevinarstvo subotičke Gradske uprave i Javno preduzeće za upravljanje putevima, urbanističko planiranje i stanovanje poručuju da aktuelna planska dokumentacija tako nešto ipak – dozvoljava.\nGradonačelnik Subotice, Stevan Bakić, stoji iza stava dve lokalne institucije, dok je predsednik Skupštine grada Balint Pastor protiv izgradnje ovakvog objekta, ali nema instrumente da tako nešto spreči.\nPravnici, pak, tumače da je poslednja onog ko izdaje dozvolu, a to je Sekretarijat za građevinarstvo, čija tumačenja su identična tumačenju nadležne Pokrajinske urbanističke inspekcije koju smo ovim povodom takođe kontaktirali.\nDok se u političkom životu Subotice često insistira na očuvanju kulturne baštine grada Subotice uz poruke da višespratnicama nije mesto u centru grada, stvaraju se uslovi za podizanje upravo jedne takve zgrade.\nSekretarijat za građevinarstvo Gradske uprave izdao je početkom godine lokacijske uslove za izgradnju poslovno-stambene zgrade u strogom centru grada, na prostoru nekadašnjeg betonskog skeleta pored zgrade Otvorenog univerziteta, suprotno uslovima koje je investitoru prethodno izdao Međuopštinski zavod za zaštitu spomenika kulture u Subotici, koje je potvrdio Republički zavod za zaštitu spomenika kulture.\nBuduća višespratnica, koju će da gradi SMB Gradnja iz Subotice, nalazi se u okviru gradskog jezgra, koje je utvrđeno za prostornu kulturno-istorijsku celinu od velikog značaja za Republiku Srbiju.\nSekretarijat za građevinarstvo odbacio stručno mišljenje institucija\nSekretarijat za građevinarstvo Gradske uprave Grada Subotice izdao je 10. januara ove godine kompaniji SMB Gradnja lokacijske uslove za izgradnju poslovno-stambene zgrade, ignorišući stručno mišljenje i uslove koje je prethodno izdao Međuopštinski zavod za zaštitu spomenika kulture u Subotici (MZZSK).\nKako je navedeno u dokumentaciji Sekretarijata, lokacijski uslovi su izdati na osnovu Plana detaljne regulacije centra grada Subotice – Zona I, i njegovih izmena iz 2018. godine, a ovi uslovi su osnov za izradu projekta za građevinsku dozvolu. Lokacijski uslovi važe dve godine od dana izdavanja ili do isteka važenja građevinske dozvole izdate u skladu sa ovim uslovima.\nPrema planu, predmetna parcela se nalazi u delu koji je namenjen za zonu komercijalno–poslovnih sadržaja, navodi se u dokumentaciji i dodaje da se „unutar predmetne zone osim komercijalno-poslovnih objekata, dozvoljava izgradnja i poslovno-stambenih objekata“.\n„Poslovni prostor planiran je od prvog do šestog sprata, dok su od sedme do dvanaeste etaže planirane kao stambene. Planirana je izgradnja ukupno 22 stambene jedinice i ukupno 6898,00 m2 korisne površine poslovnih prostorija, dok je potreban broj parking mesta 120, pa je predviđena izgradnja podzemne garaže za vozila na dva nivoa“, stoji u dokumentu.\nRZZSK i Sekretarijat različito tumače PDR i druge planove\nSekretarijat za građevinarstvo za Magločistač tvrdi da „u potpunosti poštuje važeće planske dokumente i da se prema njima izdaju upravni akti“.\nMeđutim, sa njihovim tumačenjem važećeg PDR-a ne slažu se u Republičkom zavodu za zaštitu spomenika kulture, a po njihovom mišljenju Sekretarijat za građevinarstvo ne samo da nije poštovao važeći PDR, već i druge, više planske dokumente.\n„Predmetni Lokacijski uslovi su morali biti izdati uz poštovanje više važećih planskih dokumenata kojima je definisano uređenje Zone I gradskog jezgra i njegove izmene (2010, 2011, 2018), Prostorni plan grada Subotice (2012) i Generalni Urbanistički Plan Subotica Palić 2030 (2018) – što nije realizovano“, smatraju u RZZSK.\nRepublički zavod za zaštitu spomenika kulture je u dopisu Međuopštinskom zavodu za zaštitu spomenika kulture, u avgustu 2021. godine, naveo da izgradnja objekata na predmetnoj parceli „može imati samo poslovno-komercijalnu namenu kako je predviđeno u Izmenama PDR-a Zone I za blok D, a da zauzeće parcele objektom, parking-mestima i prilaznim stazama može biti maksimalno 80 odsto jer se na parceli najmanje 20 odsto moraju nalaziti zelene površine“. Takav stav deli i MZZSK.\nMeđutim, Sekretarijat u lokacijskim uslovima navodi da se na predmetnoj parceli može graditi poslovno-stambeni objekat. U odgovoru našem mediju citiraju stranu 16. pomenutog plana, u kojoj se, između ostalog navodi sledeće:\n„Na potezu uz Otvoreni univerzitet (lokacija nekadašnjeg ‘skeleta’) pa zaključno sa planiranim pasažom, koji povezuje ulicu Partizansku sa unutrašnjošću bloka, planirana je izgradnja poslovno-stambenog ili poslovnog objekta”, navodi se u tekstu plana.\nU lokacijskim uslovima se zaista konstatuje da prema Planu procenat učešća zelenila u sklopu ove zone iznosi minimum 20 odsto, ali je na osnovu idejnog rešenja planiran zeleni krov iznad dela objekta spratnosti 2Po+P+6. Što će u praksi značiti da će potrebne zelene površine biti zadovoljene – na šestom spratu objekta, gde kreće da „niče“ kula.\n„Procenat zelenila parcele nakon izgradnje iznosi 36,7 odsto“, navodi se u lokacijskim uslovima.\nU MZZSK takođe napominju da je na predmetnoj parceli moguće izgraditi slobodnostojeći objekat i to mnogo niži, da bi se ispoštovala minimalna udaljenost novog objekta u odnosu na postojeće.\nDalje, zaštitari navode i da svako naselje treba u kontinuitetu razvijati uz poštovanje nasleđenih prostornih i graditeljskih vrednosti: ulica, trgova, blokova, parcela, regulacionih i građevinskih linija, specifičnih nasleđenih tipova objekata, spratnosti, vizura, vizuelnog identiteta i slično, a nove intervencije uskladiti sa nasleđenim vrednostima.\n„Sa stanovišta zaštite Prostorno kulturno-istorijske celine Gradsko jezgro Subotice kao ambijentalne celine ne bi trebalo dopustiti stambenu namenu planiranog objekta“, zaključuju u RZZSK.\nSve ovo su u Sekretarijatu, ali i Javnom preduzeću za upravljanje putevima, urbanističko planiranje i stanovanje odbacili pošto smatraju da ništa od toga nije u skladu sa izmenama PDR-a iz 2018. godine.\nPreciznije: u odrednicama važećeg PDR-a, čije izmene je prihvatila Skupština grada Subotice krajem 2018. godine, ispoštovani su prethodni uslovi Međuopštinskog zavoda, iz septembra iste godine. Dve godine kasnije, po njihovom tumačenju, isti Zavod za ovaj konkretan objekat izdaje uslove koji su suprotni onome što su sami propisali za izmene PDR-a.\n„MZZSK Subotica izdao je prethodne uslove za izradu lokacijskih uslova u novembru 2021. godine, koji su u suprotnosti sa elementima izdatih za izmenu PDR-zona I (blok ’D’)“, tvrde u gradskom Sekretarijatu za građevinarstvo.\nIsto mišljenje deli i Javno preduzeće za upravljanje putevima, urbanističko planiranje i stanovanje Subotica koje u svom odgovoru za Magločistač navodi da, ukoliko imalac javnih ovlašćenja postupi suprotno odredbama stava 10 ovog člana Zakona o planiranju i izgradnji, a koji propisuje da „uslovi koje dostavljaju imaoci javnih ovlašćenja ne mogu biti u suprotnosti sa uslovima iz planskog dokumenta na osnovu koga se izdaju lokacijski uslovi“, onda nadležni organ izdaje lokacijske uslove isključivo u skladu sa urbanističkim i drugim parametrima iz važećeg planskog dokumenta.\n„Ovo nedvosmisleno ukazuje na to da je Sekretarijat za građevinarstvo postupio u skladu sa Zakonom o planiranju i izgradnji“, napominju u ovom preduzeću.\nDodaju da se parcela na kojoj je planirana izgradnja nalazi u zoni komercijalno-poslovnih sadržaja i da je izuzetno dozvoljena izgradnja poslovno-stambenih objekata (odnos stanovanje : poslovanje je maksimalno 30 : 70 odsto).\n„Ovo nedvosmisleno ukazuje na to da su pravila građenja koja su implementirana u ishodovane Lokacijske uslove urađene u skladu sa važećim Planom detaljne regulacije i Zakonom o planiranju i izgradnji“, navodi se u odgovoru.\nZaštitari dodaju da Generalni urbanistički plan (GUP Subotica Palić do 2030) iz 2018. eksplicitno propisuje visinu novih objekat u gradskom jezgru – P+4+Pk. Na ove tvrdnje u Sekretarijatu za građevinarstvo iznose stav da je Generalni urbanistički plan strateški dokument, a ne sprovedbeni, a da pomenuti Prostorni plan grada Subotice „nije merodavan za predmetnu lokaciju“.\nU RZZSK smatraju da je u ovom momentu „jedina moguća akcija, u cilju sprečavanja izgradnje potpuno neprimerene dvanaestospratnice u centru Subotice, pored sve malobrojnijeg lokalnog stanovništva, podnošenje zahteva Republičkoj urbanističkoj inspekciji u cilju vršenja inspekcijskog urbanističkog nadzora“ u delu kontrole izrade i donošenja Izmena i dopuna PDR iz 2018. godine i kontrole da li su lokacijski uslovi od 10. januara ove godine izdati u skladu planskim dokumentom, odnosno zakonom i propisima donetim na osnovu zakona.\nTim povodom je Magločistač uputio pitanja i Republičkoj urbanističkoj inspekciji koja nas je uputila da se obratimo Pokrajinskoj inspekciji.\nOni u odgovoru citiraju prethodno navedene stavove Zakona o planiranju i izgradnji i Uredbe o lokacijskim uslovima na koje se pozivaju i Sekretarijat i pomenuto javno preduzeće – da „u postupku izrade lokacijskih uslova, nadležni organ ne pribavlja uslove za projektovanje i priključenje koji su sadržani u potvrđenom urbanističkom projektu, izrađenom za potrebe izgradnje objekta za koji se ti lokacijski uslovi izdaju“, kao i da „uslovi koje dostavljaju imaoci javnih ovlašćenja ne mogu biti u suprotnosti sa uslovima iz planskog dokumenta na osnovu koga se izdaju lokacijski uslovi, niti menjati utvrđeni urbanistički parametri“.\nŠta propisuje plan, a šta lokacijski uslovi?\nIzmenama dela Plana detaljne regulacije centra grada Subotice – Zona I ( blok “D”) navedeno je sledeće:\n„Reper u ovom podbloku predstavlja objekat Otvorenog univerziteta sa svojom desetospratnom ’kulom’ kao jednim od visinskih repera ovog dela grada. Na potezu uz Otvoreni univerzitet (lokacija nekadašnjeg ‘skeleta’) pa zaključno sa planiranim pasažom, koji povezuje ulicu Partizansku sa unutrašnjošću bloka, planirana je izgradnja poslovno-stambenog ili poslovnog objekta, uz obavezu da prve dve etaže planiranog objekta (prizemlje i prvi sprat) moraju biti poslovni. Vertikalni gabarit planiranog objekta je P+5 sa obaveznom jednom podzemnom etažom namenjenoj podzemnoj garaži i to ispod celog gabarita prostora za gradnju, osim dela ispod planiranog pasaža ka Partizanskoj ulici. Obzirom na okruženje na ovom planiranom objektu dozvoljena je izgradnja visinskog akcenta ’kule’ uz uslov da njen horizontalni gabarit može da zauzme maksimalno 40 odsto osnovnog gabarita objekta“.\nU delu koji se odnosi na prostor nekadašnjeg skeleta navodi se i da „minimalna veličina parcele za izgradnju poslovnih objekata u zonama komercijalno-poslovanja je 800 m2, dok maksimalna veličina parcele nije uslovljena”.\nOva odrednica pojavljuje se i u lokacijskim uslovima izdatim SMB Gradnji, čije idejno rešenje zauzima gotovo sto odsto, ali ne i ona koja kaže da „vertikalni gabarit planiranog objekta je P+5“.\nSekretarijat u lokacijskim uslovima dozvoljava izgradnju šestospratnog poslovnog objekta, postavljenog na dva nivoa podzemnih garaža, na kojem niče stambena kula praveći kaskadno otklon od Otvorenog univerziteta, sve do krajnjeg 12. sprata.\n„Nivo prizemlja predviđen je za komercijalne i ugostiteljske sadržaje, kao i za formiranje ulaznih zona za stambeni i poslovni deo objekta. Tipska etaža (od 1. do 6. etaže) ima namenu poslovanja, koja je ostvarena jedinicama poslovnih apartmana različite strukture. Usled povlačenja fasade od susednog objekta, površine poslovnih prostora se smanjuju sa spratnošću, dok su poslovni apartmani tipski. Nadzemne etaže (od 7. do 12. etaže) koje formiraju kulu kaskadno se smiču za oko 66 cm, povlačeći se od susedne kule Otvorenog univerziteta visoke 43.5 m. Etaže su u funkciji stanovanja, strukture od dvosobnog do petosobnog. Na poslednjoj etaži su formirani dupleks stanovi sa galerijskim prostorom, veće kvadrature i standarda“, navedeno je u lokacijskim uslovima.\n„Što se tiče odredbe iz Plana kojom je određeno da horizontalni gabarit ’kule’ ne može da zauzme više od 40 odsto ukupnog gabarita planiranog objekta, to je usklađeno na način da je ’fasada kule’ uz postojeći objekat Otvorenog univerziteta formirana kao kosa ravan kako bi se stvorio otklon od postojećeg visokog objekta, a na taj način se i njen horizontalni gabarit po etažama sužava prema vrhu gde iznosi 39,24 odsto ukupnog horizontalnog gabarita objekta. Prema priloženom Obrazloženju glavnog projektanta, srednja površina svih etaža kule iznosi 39,95 odsto gabarita objekta“, predviđaju lokacijski uslovi.\nMilić: Organ koji izdaje građevinsku dozvolu sam odlučuje\n„Problem je u tome što organ koji izdaje građevinsku dozvolu ne mora da uvaži bilo čije mišljenje jer je samo taj organ nadležan da odlučuje“, kaže pravnik Veljko Milić za Magločistač.\nVeljko Milić, izvor: Medija centar Beograd\nPrema njegovom mišljenju, ako investitor ima lokacijske uslove, po zakonu, izdavanje građevinske dozvole je jedna prilično formalna procedura gde se ne odlučuje o suštini nego se samo gleda da li je uz zahtev za izdavanje građevinske dozvole predata sva neophodna dokumentacija, projekti, da li su plaćene takse.\nKada se propusti taj rok za osporavanje lokacijskih uslova, praktično ne može da se osporava ni građevinska dozvola, smatra Milić i dodaje da, „ako u lokacijskim uslovima piše da može da se gradi, nemaju na osnovu čega da ne izdaju građevinsku dozvolu“.\n„Jako mnogo borbe i živaca je potrebno da bi se ovako nešto oborilo, a i kada se na sudu obori, najčešće samo izdaju novu građevinsku dozvolu“, upozorava Milić.\nStevan Bakić, foto: NJ/Magločistač (arhiva)\nGradonačelnik Subotice Stevan Bakić je rekao za naš portal da je u potpunosti saglasan sa odgovorom struke, Sekretarijata za građevinarstvo i Javnog preduzeće za upravljanje putevima, urbanističko planiranje i stanovanje.\nPastor: SVM je protiv izgradnje dvanaestospratnice\n„Mi smo sa gradonačelnikom Subotice razgovarali o ovoj temi još na početku mandata i nema apsolutno ni konflikta ni nesuglasica oko ovog pitanja između nas. Ja sam tada njemu nedvosmisleno rekao da je SVM protiv izgradnje ovog objekta, zbog toga što to ruši izgled gradskog jezgra koji je na tom prostoru već narušen nekoliko decenija kada je zgrada Otvorenog univerziteta izgrađena, ali je ovde reč i o visini i o drugim detaljima“, rekao je za Magločistač potpredsednik Saveza vojvođanskih Mađara i predsednik Skupštine grada Subotica, Balint Pastor.\nPrema njegovom mišljenju, na tom prostoru bi trebalo izgraditi podzemnu garažu.\n„Ali ovo nije pitanje želja i ovde nije reč o tome da sadašnja gradska vlast može da učini bilo šta protiv toga, jer je voz prošao za vreme prošlog mandata – ugovor je potpisan. Pre potpisivanja ugovora je čitava procedura po tada važećim zakonima okončana i 2019. godine je i detaljan ugovor o otuđenju građevinskog zemljišta potpisan sa investitorom“, naveo je Pastor.\nBalint Pastor, foto: NJ, Magločistač (arhiva)\nOn napominje da SVM nije protiv investitora „jer je taj investitor mnogo toga dobrog izgradio u ovom gradu“, nego jednostavno smatraju „da tamo takav objekat ne treba da se izgradi“.\n„Ali tu manevarskog prostora apsolutno nema zbog toga što građani treba da znaju da, ukoliko bi grad želeo nešto da učini protiv tog projekta, onda bi trebalo inicirati raskid ugovora, a investitor bi imao sve mogućnosti i pravo da traži tužbom naknadu štete od Grada koja bi mogla da iznosi nekoliko miliona evra“, ocenio je Pastor.\nTakođe, on dodaje da bi bilo apsolutno neozbiljno da se pošalje takav signal budućim investitorima da Grad raskida punovažne ugovore po ceni naknade štete.\n„A sa druge strane, ne znam kako bismo mogli da objasnimo građanima da nećemo investirati u vodovodnu i kanalizacionu mrežu, izgradnju puteva, nego ćemo više miliona evra narednih godina plaćati na ime naknade štete investitoru jer je prethodna gradska vlast takav ugovor na osnovu tada važećih propisa sa tim investitorom potpisala“, podseća Pastor.\nKada će investitoru biti izdata građevinska dozvola i kada će započeti izgradnja dvanaestospratnice, tačnije „kule“ u strogom centru grada, da li će još neka od institucija reagovati – ostaje nam da vidimo u narednom periodu.\nBalint Pastor Investitorski urbanizam Javno preduzeće za upravljanje putevima, urbanističko planiranje i stanovanje Subotica Međuopštinski zavod za zaštitu spomenika kulture Subotica Republički zavod za zaštitu spomenika kulture Stevan Bakić urbanističko planiranje i stanovanje Subotica Urbanizam Veljko Milić\n“U samom centru Subotice u planu izgradnja dvanaestospratnice, uprkos protivljenju zaštitara”\nTrebali bi se baviti imovinom Bogdana Labana i njegove porodice i bližih saradnika. SMB je makar korektno opro novac 90tih.\n28.05.2022 at 12:57\nKo želi da Bude na Rendgenu 24 h od zračenja onoliko Antena ???